title: The Great Giana Sisters

text: "The Great Giana Sistersin" tunnusmusiikki on hyvin tunnettu chiptune-musiikin harrastajien piireissä ja erityisesti SID-fanien keskuudessa. Valintaruudun musiikkia on soitettu chiptune-musiikkiin erikoistuneilla nettiradioasemilla. Pelin musiikkia on myös esitetty täyden orkesterin voimin kolmannessa "Symphonic Game Music Concertissa" vuonna 2005. Lisäksi ruotsalaisen Machinae Supremacy -yhtyeen "The Great Gianna Sisters" -kappale on coveri pelin teemamusiikista.


title: The Great Giana Sisters

text: Vuonna 2012 Black Forest Games julkaisi samaa nimeä kantavan pelin ja myöhemmin sen jatko-osan sekä .


title: Dominique Dunne

text: Dominique Dunne (23. marraskuuta 1959 Santa Monica, Kalifornia Yhdysvallat – 4. marraskuuta 1982) oli yhdysvaltalainen näyttelijä, joka tunnetaan roolistaan Dana Freelinginä elokuvassa "Poltergeist" (1982).


title: Dominique Dunne

text: Dunne vietti vuoden Italiassa ennen kuin sai töitä Los Angelesista. Dunne sai pieniä rooleja useista yhdysvaltalaisista televisiosarjoista ennen "Poltergeistia" 1982.


title: Dominique Dunne

text: Dunne alkoi vuonna 1982 seurustella losangeleslaisen Ma Maison -ravintolan kokin John Thomas Sweeneyn kanssa. Suhde päättyi pian, ja Sweeney kuristi näyttelijää, joka menehtyi muutaman päivän kuluttua sairaalassa. Hän oli 22-vuotias. Sweeney sai vankeusrangaistuksen taposta ja oli vankilassa noin kolme ja puoli vuotta.


title: Strutsit

text: Strutsit ("Struthionidae") on lintuheimo, johon kuuluu yksi suku, Struthio. Sukuun kuuluu kaksi lajia: strutsi ("Struthio camelus") sekä "Struthio molybdophanes". Osa tutkijoista pitää jälkimmäistä kuitenkin ensin mainitun alalajina ("Struthio camelus molybdophanes"), osa erillisenä lajina.


title: Frode Andresen

text: Frode Andresen (s. 9. syyskuuta 1973 Rotterdam, Alankomaat) on norjalainen uransa lopettanut ampumahiihtäjä. Hän on olympiavoittaja ja maailmanmestari.


title: Frode Andresen

text: Andresen syntyi Rotterdamissa ja vietti yhteensä vuoden elämästään Kapkaupungissa Etelä-Afrikassa, Lagosissa Nigeriassa ja Nairobissa Keniassa.


title: Frode Andresen

text: Frode Andresen aloitti ampumahiihtouransa vuonna 1985. Hän on osallistunut kolmiin olympialaisiin, kolmiintoista maailmanmestaruuskisoihin ja hiihtänyt maailmancupia kaudesta 1992–1993 lähtien. Hänellä on maailmancupin osakilpailuista 15 ykkössijaa, 15 kakkossijaa ja 17 kolmossijaa.


title: Frode Andresen

text: Andresen on kilpaillut myös maastohiihdon maailmancupissa parhaana saavutuksenaan 8. sija Holmenkollenin kisojen 50 kilometrin vapaan hiihtotavan kilpailussa maaliskuussa 2008.


title: Frode Andresen

text: Andresen on naimisissa ampumahiihtäjä Gunn Margit Andreassenin kanssa ja heillä oli vuonna 2004 syntynyt David-niminen poika, joka kuitenkin kuoli yllättäen, ilmeisesti epilepsiakohtaukseen, uudenvuodenpäivänä 2018.


title: Vasili Žukovski

text: Vasili Andrejevitš Žukovski (; 9. helmikuuta 1783 Mišenskoje, Tulan kuvernementti, Venäjän keisarikunta – 24. huhtikuuta 1852 Baden-Baden, Saksa) oli venäläinen runoilija ja yksi romantiikan vaikuttajista.


title: Vasili Žukovski

text: Žukovski oli venäläisen maanomistajan Afanasi Buninin ja turkkilaisen taloudenhoitajattaren avioton lapsi, ja hän sai nimensä kummisedältään. Nuorena hän opiskeli Moskovan yliopiston sisäoppilaitoksessa, jossa sai vaikutteita vapaamuurareilta, englantilaisesta sentimentalismista ja Sturm und Drang -liikkeeltä. Vuonna 1802 Žukovski julkaisi vapaan käännöksen Thomas Grayn runosta "Elegia maakylän kirkkomaalla".


title: Vasili Žukovski

text: Napoleonin tunkeuduttua Venäjälle Žukovski liittyi asevoimien esikuntaan marsalkka Mihail Kutuzovin alaisuuteen. Tuona aikana hän loi isänmaallisia runoelmia, mikä kohensi hänen asemaansa hovissa. Sodan jälkeen hän sanoitti Venäjän kansallislaulun "Bože, Tsarja hranin". Hänestä tuli myös hovin jäsen, ja hän tutustui Aleksandr Puškiniin. Liberaali Žukovski toimi myös tulevan tsaarin Aleksanteri II:n opettajana.


title: Vasili Žukovski

text: Vuonna 1841 Žukovski asettui Saksaan, missä hän nai taiteilijaystävänsä tyttären, 18-vuotiaan Elisabeth Reiternin. Pariskunta sai kaksi lasta. Žukovski kuoli 1852, ja hänet haudattiin Aleksanteri Nevskin lavraan Pietariin.


title: Ma-ai

text:
Ma-ai (), joka tarkoittaa japaniksi ”väliä”, on japanilainen budokäsite, jolla luonnehditaan taisteluetäisyyttä vastustajasta.
Jokaisella aseella on oma "ma-ai"nsa, joka saattaa vaihdella tekniikan tai aseen ulottuvuuden mukaan. Ma-ai rakentuu myös jokaiselle ihmiselle hänen taidollisten ja fyysisten ominaisuuksiensa mukaan. Ma-ai voi myös muuttua harjoittelun edistyessä tai loukkaantumisen myötä. Myös aseettomilla taistelutaidolla on oma vaihteleva "ma-ai"nsa. Esimerkiksi karaten potku suoritetään pidemmällä ma-ailla kuin judon heitto.


title: Ma-ai

text: Ma-ai jaetaan kolmeen etäisyyteen.


title: Ma-ai

text: Ma-ai itse koostuu seuraavista määreistä:.


title: Kirjokiivi

text: Kirjokiivi ("Apteryx haastii", vanh. "Apteryx haasti") on Uudessa-Seelannissa elävä lentokyvytön kiivilintu. Se on suhteellisen yleinen kiivilaji Eteläsaarella. Kirjokiivi ei jäänyt kiinni saalistajien kynsiin yhtä helposti kuin sen pienempi sukulainen pikkukiivi. Kirjokiivi on suurin ja pisin kiivilajeista. Se on suurin piirtein kanan kokoinen. Kiivinaaras painaa noin 3,3 kg ja koiras 2,4 kg. Kirjokiivi etsii ruokaa maasta pitkän ja terävän nokkansa avulla. Sen ravintoa ovat muun muassa madot, marjat ja siemenet. Muiden kiivien tapaan kirjokiivi on pääosin yöeläin.


title: Kirjokiivi

text: Kirjokiivejä on jäljellä enää 20 000 yksilöä, ja lähes kaikki elävät Nelsonin lounaisosan vuorisilla alueilla, länsirannikon pohjoisosissa ja Eteläsaaren vuoristoissa. Pieni määrä elää myös Pohjoissaarella


title: CBGB

text: CBGB (Country, Bluegrass, and Blues) oli musiikkiklubi New Yorkissa, Manhattanilla. Klubi sijaitsi osoitteessa 315 Bowery. Klubin perusti vuonna 1973 Hilly Kristal.


title: CBGB

text: Klubin tarkoituksena oli alun perin toimia nimensä mukaista musiikkia esittävien yhtyeiden esiintymispaikkana. Se tuli kuitenkin tunnetuksi yhdysvaltalaisten punk-yhtyeiden esiintymispaikkana. Klubilla esiintyneitä ja sitä kautta kuuluisuuteen nousseita yhtyeitä olivat muun muassa Ramones, Patti Smith Group, Television, Mink Deville, The Dead Boys, The Dictators, Richard Hell & the Voidoids, The Cramps, The Fleshtones, Heartbreakers, Suicide, Misfits, Blondie, Talking Heads ja Bad Brains.


title: CBGB

text: Klubi suljettiin estoyrityksistä sekä maailmanlaajuisesta vastalausekampanjasta huolimatta 15. lokakuuta 2006. Syy sulkemiseen oli vuokranantajan halu käyttää tilaa muuhun tarkoitukseen. Viimeisenä viikonloppuna (13.-14. lokakuuta 2006) CBGB:n pääesiintyjänä oli The Dictators. Lauantaina 14. lokakuuta lavalla nähtiin Blondien Debbie Harry ja Chris Stein, jotka esittivät akustisen setin. Viimeinen konsertti CBGB:ssä pidettiin 15. lokakuuta 2006, ja viimeisenä esiintyjänä nähtiin Patti Smith. CBGB Fashions niminen liike myy vielä klubiin liittyviä vaatteita ja muita oheistuotteita.


title: CBGB

text: Hilly Kristal oli aikeissa avata uuden CBGB-nimisen klubin Las Vegasiin vuoden 2007 aikana. Ideana oli ottaa vanhan klubin tiloista mukaan mahdollisimman paljon irtaimistoa, jotta alkuperäinen CBGB:n henki olisi säilynyt edelleen.


title: Bayernhymne

text: Bayernhymne on Etelä-Saksassa sijaitsevan Baijerin osavaltion virallinen hymni, jonka on sanoittanut Michael Öchsner ja säveltänyt Konrad Max Kunz vuonna 1860.


title: Bayernhymne

text: Öchsnerin alkuperäinen runo käsitti kolme säkeistöä, mutta nykyään vain kaksi ensimmäistä ovat virallisia.


title: Bayernhymne

text:
1. Gott mit dir, du Land der Bayern,
deutsche Erde, Vaterland!
Über deinen weiten Gauen
ruhe seine Segenshand!
schirme deiner Städte Bau
Und erhalte dir die Farben
seines Himmels, weiß und blau! :|
2. Gott mit dir, dem Bayernvolke,
dass wir, uns'rer Väter wert,
fest in Eintracht und in Frieden
bauen uns'res Glückes Herd!
einig uns ein jeder schau
und den alten Ruhm bewähre
unser Banner, weiß und blau! :|


title: Bayernhymne

text:
3. Gott mit ihm, dem Bayern-König,
Segen über sein Geschlecht!
Denn mit seinem Volk im Frieden
Wahrt er dessen heilig Recht!
Gott mit Ihm, dem Landesvater,
Gott mit uns in jedem Gau,
Gott mit dir, du Land der Bayern,
Deutsche Heimat Weiß und Blau.


title: Bayernhymne

text: Joseph Maria Lutzin versio 1948


title: Bayernhymne

text:
1. Gott mit dir, du Land der Bayern,
Heimaterde, Vaterland!
Über deinen weiten Gauen
Walte seine Segenshand!
schirme deiner Städte Bau
Und erhalte dir die Farben
deines Himmels, weiß und blau! :|


title: Bayernhymne

text:
2. Gott mit uns, dem Bayernvolke,
Wenn wir, unsrer Väter wert,
Stets in Eintracht und in Frieden
Bauen unsres Glückes Herd;
Jeder Stamm sich fest vertrau
Und die Herzen freudig eine
Unser Banner, weiß und blau! :|


title: Bayernhymne

text:
3. Gott mit uns und Gott mit allen,
Die der Menschen heilig Recht
Treu beschützen und bewahren
Von Geschlechte zu Geschlecht.
Reiche Ernten jedem Gau!
Gott mit dir, du Land der Bayern
Unterm Himmel, weiß und blau! :|


title: Bayernhymne

text: Toinen versio Öchsneriltä


title: Bayernhymne

text: Für Bayern


title: Bayernhymne

text:
Gott mit dir, du Land der Bayern,
Deutsche Erde, Vaterland!
Über deinen weiten Gauen
Ruhe Seine Segenshand!
Er behüte deine Fluren,
Schirme deiner Städte Bau
Und erhalte dir die Farben (und der Himmel dir erhalte)
Seines (Gottes) Himmels Weiß und Blau!(seine Farben Weiß und Blau!)


title: Bayernhymne

text:
Gott mit uns, dem Bayernvolke,
Dass wir, unserer Väter wert,
Fest in Eintracht und in Frieden
Bauen unseres Glückes Herd!
Dass mit Deutschlands Bruderstämmen [dass in Not und in Gefahren](dass der Freund da Hilfe finde,)
Einig uns der Gegner schau
Und den alten Ruhm bewähre
Unser Banner Weiß und Blau.


title: Bayernhymne

text:
Gott mit ihm, dem Bayer-König!
Segen über sein Geschlecht! (Vater Max aus Wittelsbach)
Denn mit seinem Volk in Frieden (über seinem Hause wölbe)
Wahrt er dessen heilig Recht. (sich des Himmels schirmend Dach)
Gott mit ihm, dem Landesvater!(Gott erhalte uns den Herrscher,)
Gott mit uns in jedem Gau! (Volkes Glück in jedem Gau!
Gott mit dir, du Land der Bayern,(reiner Sitte, deutscher Treue)
Deutsche Heimat Weiß und Blau! (ew'ge Farben Weiß und Blau!)


title: Laskimon taskuläppä

text: Laskimon taskuläppiä on erityisesti raajalaskimoiden sisäseinämissä. Ne varmistavat, että laskimoveri virtaa vain yhteen suuntaan, eli kohti sydäntä. Kun laskimon ympärillä olevat lihakset supistuvat, läpät aukeavat päästäen veren eteenpäin. Kun ympärillä olevat lihakset veltostuvat, läpät sulkeutuvat estäen veren takaisinvirtauksen.


title: August Raatikainen

text: August Raatikainen -nimisiä henkilöitä ovat olleet:


title: Hope (Swallow the Sunin albumi)

text: Hope on Swallow the Sunin kolmas albumi. Se julkaistiin Spinefarmin kautta 7. helmikuuta 2007. Albumi nauhoitettiin syys- ja lokakuun aikana vuonna 2006 Seawolf-studioilla, Helsingissä. Nauhoittamisesta ja miksaamisesta vastasi Sami Kokko. Albumi nousi Suomen virallisen listan kolmannelle sijalle, ja se pysyi listalla yhteensä kolme viikkoa.


title: Hope (Swallow the Sunin albumi)

text: Kappaleessa "The Justice of Suffering" vierailee Katatonia-yhtyeen laulaja Jonas Renkse. Kappaleesta "Don't Fall Asleep" julkaistiin single, joka sijoittui Suomen singlelistalla parhaimmillaan sijalle kolme. Kappaleesta kuvatun musiikkivideon ohjasi paremmin Stam1na-yhtyeen laulaja-kitaristina tunnettu Antti Hyyrynen. Singlen toinen kappale "These Low Lands", joka päätyi myös albumin digipak-painoksen bonuskappaleeksi, on englanninkielinen cover-versio Timo Rautiainen & Trio Niskalaukauksen "Alavilla mailla" -kappaleesta, ja kappaleessa vierailee Amorphiksen laulaja Tomi Joutsen.


title: Hope (Swallow the Sunin albumi)

text: Myös kappaleesta "Doomed to Walk the Earth" on tehty musiikkivideo.Digipakin bonuskappale


title: Brandenburgerlied

text: Brandenburgerlied on Brandenburgin osavaltion epävirallinen hymni, joka tunnetaan myös nimellä Märkische Heide, märkischer Sand. Laulun on säveltänyt ja sanoittanut Gustav Büchsenschütz (1902–1996) ja sen ensiesitys oli toukokuussa 1923.


title: Esko Jalkanen

text: Esko Sakari Jalkanen (5. kesäkuuta 1921 Laukaa – 5. elokuuta 2007) oli suomalainen kirjailija, metsänhoitaja, puutarhuri ja Luonnonvoimat ry -nimisen new age -yhdistyksen perustaja.


title: Esko Jalkanen

text: Jalkanen toimi kauppapuutarhurina Lievestuoreella ja oli jo varhain kiinnostunut luonnonmukaisesta viljelystä. Hän tuli tunnetuksi henkimaailman asioita ja luontoa käsittelevistä kirjoistaan. Hänen teoksistaan välittyvässä todellisuuskäsityksessä ihminen jaetaan fyysisestä, eteerisestä, astraalisesta, mentaalisesta, buddhisesta ja muista vielä korkeammista tasoista koostuvaksi kokonaisuudeksi. Eteeristä tasoa Jalkanen kutsuu teoksissaan eetteritasoksi.


title: Onttolaskimot

text: Onttolaskimot ovat noin 2,5 cm paksuja verisuonia. Ne ovat ison verenkierron päälaskimot. Ne tuovat vähähappisen veren sydämen oikeaan eteiseen. Onttolaskimoita on kaksi, ylä- ja alaonttolaskimo.


title: Clermontin kirkolliskokous

text: Clermontin kirkolliskokous on vuonna 1095 pidetty kokous, jossa silloinen paavi Urbanus II kehotti kristittyjä ryhtymään sotaan muslimeja vastaan. Koko ristiretkiaatteen voidaan katsoa alkaneen tämän Urbanuksen Clermontin kirkolliskokouksessa pitämän saarnan seurauksena. Urbanus II ei esittänyt ristiretkiaatetta omana ajatuksenaan, vaan itsensä Jumalan tahtona.


title: Pikku naisia

text: Pikku naisia () on Louisa May Alcottin kirja neljästä sisaruksesta ja heidän elämästään 1860-luvun Yhdysvalloissa. Teos ilmestyi Yhdysvalloissa kahdessa osassa vuosina 1868 ja 1869. Yhdessä osassa se julkaistiin ensimmäisen kerran vuonna 1880.


title: Pikku naisia

text: "Pikku naisia" on erittäin rakastettu tyttökirjallisuuden klassikko, joka on käännetty monille eri kielille. Romaani perustuu Alcottin omaan lapsuuteen Bostonin lähistöllä. "Pikku naisten" Jo kuvaa kirjailijaa itseään. Kirjasta on ilmestynyt useita elokuvaversioita, muun muassa vuosina 1918, 1933, 1949, 1978, 1994 ja 2001.


title: Pikku naisia

text: Kirjan jatko-osia ovat "Pikku miehiä" ja "Plumfieldin pojat". Suomessa teos julkaistiin kahdessa osassa, joista jälkimmäisen nimi oli "Viimevuotiset ystävämme".


title: Pikku naisia

text: "Pikku naisia" kertoo Marchin perheen neljän tytön vuodesta noin 1860-1865 isän olessa pappina rintamalla Yhdysvaltain sisällissodassa. Perheen äiti on järkevä ja lempeä nainen, joka auttaa tyttäriään selviämään vuodesta ja pääsemään ylitse omista huonoista puolistaan.


title: Pikku naisia

text: Kirjan alussa Jo, perheen rasavilli, tutustuu naapurissa asuvaan rikkaaseen Laurieen, josta tulee heidän hyvä ystävänsä. Kirjan aikana tytöt joutuvat monenlaisiin kommelluksiin ja joutuvat kokemaan koviakin kolauksia elämässään.


title: Pikkukiivi

text: Pikkukiivi ("Apteryx owenii", vanh. "Apteryx oweni") on Uudessa-Seelannissa elävä lentokyvytön kiivilintu. Se on alun perin kotoisin Eteläsaarelta, josta niitä otettiin kiinni 1890-1910 (suojelun takia) ja myöhemmin vapautettiin Uuden-Seelannin pienille saarille. Pikkukiivi on pienin kiivilaji ja se painaa vain yhden kilogramman.


title: Pikkukiivi

text: Koska pikkukiivi on pieni lintulaji ja se on lentokyvytön, se olisi helppo saalis kissoille, koirille ja kärpille, mutta se elää saarilla, jossa näitä saalistajia ei ole.


title: La Cucaracha

text: La Cucaracha () on espanjankielinen kansanlaulu, josta tuli suosittu Meksikon vallankumouksen aikana 1910-luvulla. Siitä on kuitenkin mainintoja jo vuodelta 1883, jolloin Francísco Rodríguez esittelee sen sanoituksia teoksessa "Cantos populares españoles".


title: La Cucaracha

text: Laulun sanoitus suosii improvisointia: tarpeen vaatiessa tekstissä mainittu marihuana ("marihuana que fumar") voidaan vaihtaa limonadiksi ("limonada que tomar") tai näkökulma on anatominen: torakalta puuttuvatkin takajalat ("las patitas de atrás"). Vallankumouksen ajan poliittisissa sanoituksissa viitataan muun muassa Pancho Villaan ja Emiliano Zapataan.


title: La Cucaracha

text: Laulun sanoista on olemassa useita versioita. Yksi yleisimmistä on seuraava:


title: La Cucaracha

text:
La cucaracha, la cucaracha
Ya no puede caminar
Porque no tiene, porque le falta
Marihuana que fumar.


title: La Cucaracha

text:
Säkeet tarkoittavat suomeksi:
"Torakka, torakka"
"se ei enää kävele"
"koska siltä puuttuu, koska sill' ei oo"
"marihuanata jota polttaa"


title: La Cucaracha

text: Sanojen merkitys viittaa siihen, että "cucaracha" oli myös marihuanasta tai marihuana-sätkän tumpista käytetty slangisana.


title: La Cucaracha

text: Toinen versio kuuluu:


title: La Cucaracha

text:
La cucaracha, la cucaracha
Ya no puede caminar
Porque le falta, porque le falta
una pata para caminar.


title: La Cucaracha

text: Eräissä versioissa lauletaan turhanpäiväisistä...


title: La Cucaracha

text:
Mi vecina de enfrente
Se llamaba Doña Clara,
Y si no había muerte
Es probable se llamara.


title: La Cucaracha

text: ... toisissa aiheena taas on rakkaus


title: La Cucaracha

text:
Cuando uno quiere a una
Y esta una no lo quiere,
Es lo mismo como si un calvo
En calle encuetre un peine.


title: La Cucaracha

text: Meksikon vallankumouksen aikana tehtiin myös poliittisia versioita.


title: La Cucaracha

text:
En el norte viva Villa
En el sur viva Zapata
Lo que quiero es venganza
Por la muerte de Madero.


title: La Cucaracha

text: Francísco Rodríguezin 1883 julkaisemassa kirjassa 'Cantos populares españoles' listataan useita versioita 'La Cucarachasta', jotka olisivat Reconquistan ajoilta.


title: La Cucaracha

text:
De la patillas de un moro
tengo que hacer una escoba,
para que barra el cuartel
la infantería española.


title: Messier 39

text: Messier 39 (M39, NGC 7092) on Joutsenen tähdistössä sijaitseva avoin tähtijoukko, jonka Charles Messier löysi vuonna 1764. Se sijaitsee noin 800 valovuoden etäisyydellä Maasta.


title: Keuhkovaltimorunko

text: Keuhkovaltimorunko () on pienen verenkierron pääsuoni. Se lähtee sydämen oikeasta kammiosta ja jakaantuu pian sen jälkeen oikeaan ja vasempaan keuhkovaltimoon, jotka sitten menevät kumpikin omaan keuhkoonsa.


title: PASGT

text: PASGT ("Personnel Armor System for Ground Troops") oli Yhdysvaltain armeijan käyttämä henkilökohtainen suojavarustus 1980 luvulta noin vuoteen 2004, jolloin suojaliivin korvasi Interceptor Body Armor ja kypärän Modular Integrated Communications Helmet (MICH) tunnettu myös Advanced Combat Helmet (ACH). Merijalkaväen PASGT-kypärät korvattiin LightWeight Helmet (LWH) kypärillä. PASGT-järjestelmään sisältyy "PASGT"-liivit ja "PASGT"-kypärä. Järjestelmää on kritisoitu siitä että sen korkeakauluksinen liivi työntää kypärää eteenpäin kun polvistuu, jonka seurauksena kypärän "lippa" tulee silmien eteen.


title: Eddie Rips Up the World Tour

text: Eddie Rips Up the World Tour oli heavy-metal yhtye Iron Maidenin kiertue vuonna 2005. Kiertua perustui vuonna 2005 julkaistuun The Early Days DVD:hen, kiertueella ei soitettu yhtään 22 vuotta nuorempaa kappaletta. Yhtye vieraili Suomessa 6. ja 7. heinäkuuta Helsingin Hartwall-areenassa. Kaksi päivää Suomen keikkojen jälkeen Iron Maiden esiintyi Göteborgin Ullevi-stadionilla 56 000 katsojan edessä. Konsertti esitettiin mm. Ruotsin ja Suomen televisiossa.


title: Eddie Rips Up the World Tour

text: Yhtye soitti myös kiertueen avauskonsertissa Tšekin Prahassa "Charlotte the Harlot" -kappaleen mutta pudotti sen pois setistä sen jälkeen.


title: RD-170 (rakettimoottori)

text: RD-170 on venäläinen nestemäistä ajoainetta käyttävä rakettimoottori. Se on maailman voimakkain nesterakettimoottori. Siinä on neljä palokammiota ja suutinta. Se polttaa RP-1 kerosiinia ja nestehappea. RD-170 moottoria käytettiin raskaan Energija-kantoraketin neljässä lisäraketissa vuosina 1987 ja 1988.


title: RD-170 (rakettimoottori)

text: Siitä edelleen kehitettä RD-171 mallia käytetään Zenit-kantoraketeissa. Siitä on kehitetty kaksikammioinen versio RD-180 Atlas V-kantorakettiin. Myös yksikammioinen RD-191 on kehitteillä uuteen Angara-rakettiperheeseen.


title: Interceptor Body Armor

text: Interceptor Body Armor, lyhennettynä IBA tai Inceptor, on Yhdysvaltain asevoimien käyttämä sirpaleliivi. Liivissä on PALS-lenkit, mutta jotkut sotilaat käyttävät sen kanssa erillistä varusteliiviä kuten FLC (Fighting Load Carrier) Näin tekevät lähinnä motorisoidut joukot jotka joutuvat olemaan paljon ajoneuvoissa, sillä erillisen liivin saa taskuineen ja varusteineen pois päältä, jolloin kulkuneuvoon on helpompi ahtautua ja oleilu on yleisesti mukavampaa. U.S. Army Soldier Systems Center (Natick) järjesti tarjouskilpailun liivin valmistamisesta, jonka DHB Industries Point Blank Body Armor Inc. voitti. Yhdysvaltain maavoimat käyttää liiviä nykyään ACU-kuvioisena, ja Yhdysvaltain merijalkaväki ruskeana. Liivi on käytössä joka päivä mm. Irakissa ja Afganistanissa.


title: The Wicked

text: The Wicked on suomalainen metallimusiikkiyhtye. Yhtye on tunnettu erikoisesta musiikkityylistään, yhtyeen kappaleissa yhdistellään muun muassa konemusiikkia, black metallia ja elokuvamusiikkia. Tämä yhdistely johtuu muun muassa siitä, että yhtyeen jäsenten musiikkimaut ovat erilaisia, mutta he kaikki kuuntelevat soundtrackeja. Yhtyeen musiikin olisi tarkoitus muodostaa kuulijan mielessä kuvitteellinen elokuva, jonka soundtrackiksi yhtyeen musiikki sopii.


title: The Wicked

text: Tärkeiksi inspiraation lähteiksi yhtyeelle ovat olleet unet sekä Tim Burtonin elokuvat. Erikoisen musiikkityylin vuoksi The Wicked on saanut ristiriitaista palautetta levyarvosteluissa: joko musiikkia on solvattu järjettömäksi, tai sitten sitä on kehuttu neroudeksi.


title: The Wicked

text: The Wickedin ensimmäisen albumin, "For Theirs is the Flesh"in, tekemiseen kului kolme vuotta, ja toisen albumin, "Sonic Scriptures of the End Times / Songs to Have Your Nightmares With"in tekemiseen meni melkein yksi kokonainen vuosi. Yhtyeellä on tapana laittaa jokaisen albumin loppuun provosoimismielessä bonuskappale.


title: The Wicked

text: Molemmilla yhtyeen albumeilla on käytetty paljon sampleja ja erilaisia ääniefektejä, kuten suhinoita ja kilinöitä. Samplet on valittu sen mukaan, mikä on kuulostanut hyvältä. Ensimmäisellä The Wickedin albumilla samplet on valittu sen mukaan, että ne sopivat musiikkikappaleen tarinaan. Toisella albumilla samplet tukevat kappaletta muilla tavoin. Ääniefektit yhtye on tehnyt itse, muun muassa Reason-nimisen ohjelman avulla.


title: The Wicked

text: The Wicked ei ole koskaan esiintynyt livenä.


title: Kivihaka (Vaasa)

text: Kivihaka () on Vaasan kaupunginosa, joka sijaitsee Asevelikylän ja Metsäkallion läheisyydessä, valtatie 8:n varrella. Kivihaka on muutamassa vuodessa laajentunut kovalla tahdilla suureksi kauppakeskittymäksi. Alueella toimii esimerkiksi K-Citymarket, Gigantti, Stark, Isku ja Byggmax monien muiden pienempien liikkeiden ohella. Alueella on valmistunut myös valtatie 8:n ohitustien rakentaminen, mikä vie läpikulkuliikenteen pois viereisen Mustasaaren kunnan keskustaajamasta Sepänkylästä.


title: Jurassic Shift

text: Jurassic Shift on Ozric Tentaclesin vuonna 1993 julkaistu studioalbumi. Se nosti underground-henkistä yhtyettä suuren yleisön tietoisuuteen ja oli jonkin aikaa brittien albumilistalla kymmenen myydyimmän joukossa.


title: Isotinamit

text: Isotinamit ("Tinamus") on tinamien heimoon kuuluva eteläamerikkalainen lintusuku, johon kuuluu viisi lajia. Isotinamit elävät suurimman osan ajastaan maassa. Tinameja näkee harvoin, ja monet lajit elävät pimeissä metsissä.


title: Daniel D. Tompkins

text: Daniel D. Tompkins (21. kesäkuuta 1774 – 11. kesäkuuta 1825) oli yhdysvaltalainen poliitikko ja lakimies sekä maansa kuudes varapresidentti.


title: Daniel D. Tompkins

text: Tompkins syntyi New Yorkin osavaltiossa ja valmistui Columbia Collegesta 1795.


title: Daniel D. Tompkins

text: Tompkinsista tuli vuonna 1807 kotiosavaltionsa New Yorkin kuvernööri. Hän toimi tässä virassa, kunnes nousi maansa varapresidentiksi 1817. Tompkinsin varapresidenttiyden aikana varsinainen Yhdysvaltain presidentti oli James Monroe.


title: Daniel D. Tompkins

text: Tompkinsin kausi varapresidenttinä päättyi 4. maaliskuuta 1825. Hän kuoli saman vuoden kesäkuussa Staten Islandilla.


title: Korean tasavallan lippu

text: Korean tasavallan lippu () koostuu kolmesta osasta: valkoisesta taustasta, sinipunaisesta taegukista ja neljästä trigrammista.


title: Korean tasavallan lippu

text: Lippu on suunniteltu Qing-dynastian aikana, ja se on virallisesti hyväksytty käyttöön 6. maaliskuuta 1883. Lipun symbolismi on otettu taolaisesta yin-yang -konseptista. Valkoinen tausta symboloi "ihmisten puhtautta". Keskellä oleva taeguk, kiinaksi tàijí, edustaa kaiken alkuperää maailmankaikkeudessa: negatiivinen, sinisenä kuvattu "yin" ja positiivinen, punaisena kuvattu "yang" ovat täydellisessä tasapainossa.


title: Korean tasavallan lippu

text: Neljä mustaa trigrammia ovat vanhasta kiinalaisesta Yijing-kirjasta (koreaksi "Yeok Gyeong"). Trigrammit merkitsevät mm. taivasta (kolme yhtenäistä viivaa), maata (kolme katkoviivaa), tulta (kahden yhtenäisen viivan välissä katkoviiva) ja vettä (kahden katkoviivan välissä yhtenäinen viiva).


title: Hannibal Hamlin

text: Hannibal Hamlin (27. elokuuta 1809 Paris Hill, Maine – 4. heinäkuuta 1891 Bangor, Maine) oli yhdysvaltalainen poliitikko, joka toimi useaan otteeseen senaattorina (1848-1857; 1857-1861; 1869-1881) sekä Yhdysvaltain varapresidenttinä presidentti Abraham Lincolnin presidenttikaudella.


title: Hannibal Hamlin

text: Hamlin syntyi Mainen osavaltiossa ja aloitti poliittisen uransa Mainen osavaltionkongressin alahuoneessa 1830-luvulla. Hän lähti Mainen edustajainhuoneesta vuonna 1841 ja pääsi toisella yrittämällään vuonna 1843 Yhdysvaltain kongressiin. Hamlin oli uransa alkuvaiheessa demokraatti, mutta hän loikkasi vuonna 1856 republikaanipuolueeseen.


title: Hannibal Hamlin

text: Hamlin oli alkuvuonna 1857 hetken aikaa Mainen kuvernööri, jonka jälkeen hän toimi Yhdysvaltain senaatissa 1857–61. Hamlin oli vuosina 1861–1865 15. Yhdysvaltain varapresidentti Abraham Lincolnin ensimmäisellä presidenttikaudella. Tämän jälkeen Hamlin toimi jälleen senaattorina vuosina 1869–81. Vuosina 1881–1882 Hamlin toimi Yhdysvaltain Espanjan-suurlähettiläänä.


title: Hannibal Hamlin

text: Hamlin kuoli Bangorissa, Mainessa 1891.


title: Elegant... and Dying

text: Elegant... and Dying on australialaisen Virgin Black -yhtyeen toinen albumi, joka julkaistiin vuonna 2003 The End Records ja Massacre Records -levymerkeillä. Albumin tyyli on sekoitus doom metalia, taidemusiikkia ja darkwavea. "Elegant...and Dying" on saanut ylistäviä arvosteluita muiden muassa sellaisilta viestimiltä kuten Orkus-lehdeltä (9/10), All Music Guidelta (4.5/5), The Village Voicelta ja The Metal Observerilta (10/10). Ennen albumin julkaisua laulaja Rowan London otti laulutunteja australialaiselta, ammattilaiselta oopperalaulajalta. Kappaleesta "Our Wings Are Burning" kuvattiin musiikkivideo.


title: Ruskotinamit

text:
Ruskotinamit ("Crypturellus") on eteläamerikkalainen lintujen suku. Siihen kuuluu 21 lajia.
Ruskotinamit elävät maassa suurimman osan ajastaan. Tinameja näkee harvoin, ja monet lajit elävät pimeissä metsissä.


title: Messier 46

text: Messier 46 (M46, NGC 2437) on Peräkeulan tähdistössä sijaitseva avoin tähtijoukko, jonka Charles Messier löysi vuonna 1771. Se sijaitsee noin 5 400 valovuoden päässä Maasta.


title: Messier 46

text: M46 sisältää noin 500 tähteä, joista 150 on magnitudia 13 kirkkaampia. Sen todellinen leveys on noin 30 valovuotta ja näennäinen läpimitta 27 kaariminuuttia. Joukon arvioidaan olevan noin 300 miljoonan vuoden ikäinen.


title: Messier 46

text: Planetaarinen sumu NGC 2438 näyttää sijaitsevan kohteen keskellä, mutta se ei todellisuudessa kuulu joukkoon vaan sijaitsee etualalla noin 2 900 valovuoden päässä Maasta.


title: Sombre Romantic

text: Sombre Romantic on australialaisen Virgin Black -yhtyeen esikoisalbumi, joka julkaistiin vuonna 2001. Alun perin Crestfallen Records julkaisi albumin rajoitetussa erässä Australiassa. Sen jälkeen The End Records julkaisi albumin Yhdysvalloissa 12. helmikuuta 2001, ja saksalainen Massacre Records julkaisi albumin Euroopassa. Vuonna 2002 tehty uusintajulkaisu sisälsi lisälevynä "Trance"-ep:n. Tyyliltään musiikki on gootti-doom metalia, ja albumi sisältää aineksia myös darkwavesta ja oopperamusiikista sekä vivahteita death ja black metalista. Saksalaislehti Orkus antoi albumille täydet 10 pistettä, ja All Music Guide 4 tähteä 5:stä.


title: Hippodameia (Peirithooksen puoliso)

text: Hippodameia oli kreikkalaisessa mytologiassa lapiittien kuninkaan Peirithooksen puoliso. Heidän hääjuhlissaan kentaurit yrittivät siepata Hippodameian ja muita naispuolisia häävieraita, mutta lapiitit onnistuivat lyömään kentaurit kuninkaansa ja Theseuksen johdolla. Myöhemmin Hippodameia ja Peirithoos saivat pojan nimeltä Polypoites.


title: Hippodameia (Peirithooksen puoliso)

text: Hippodameia muodostuu sanoista "hippos" (hevonen) ja "damazo" (kesyttää) tarkoittaen siten hevosenkesyttäjää.


title: Charles Simonyi

text: Charles Simonyi (, 10. syyskuuta 1948 Budapest, Unkari) on unkarilais-amerikkalainen Microsoftin toimisto-ohjelmistojen kehittäjä ja viides avaruusturisti.


title: Charles Simonyi

text: Simonyi syntyi Budapestissä 10. syyskuuta 1948, jolloin hän sai etunimen Károly. Käydessään lukiota Simonyi työskenteli yliopiston tietokonelaboratorion yövahtina. Eräs laboratorion insinööreistä opetti hänet ohjelmoimaan. Hän myi ohjelmistotuotteitaan Unkarin valtiolle jo lukionkäyntinsä aikana. Simonyi hankki työpaikan tanskalaisesta A/S Regnecentralen-yrityksestä vuonna 1966. Hän suoritti Kalifornian yliopiston Berkeleyn kampuksella kandidaatin tutkinnon 1968–1972 pääaineenaan matematiikka. Hän jatkoi opintojaan Stanfordin yliopistossa, josta hänet palkattiin Xerox-yhtiön Palo Alton tutkimuskeskukseen. Simonyi kehitti yhdessä Lampsonin kanssa Bravo-ohjelmiston, joka oli ensimmäinen WYSIWYG-dokumenttien laadintaohjelmisto.


title: Charles Simonyi

text: Vuonna 1981 Simonyi lähetti hakemuksen Bill Gatesille. Microsoftilla hän johti Microsoft Wordin ja Microsoft Excelin kehitystyötä. Excel kehittyi Simonyin kehittämästä Multiplan-ohjelmistosta.


title: Charles Simonyi

text: Simonyi toi mukanaan olio-ohjelmoinnin, johon hän oli tottunut Xeroxilla. Hän nimesi ohjelmiensa muuttujat unkarilaisen notaation mukaisesti.


title: Charles Simonyi

text: Simonyi lähti Microsoftilta vuonna 2002 perustaen Gregor Kiczalesin kanssa Intentional Software -yhtiön.


title: Charles Simonyi

text: Simonyin lahjoituksella luotiin Tieteen kansantajuistamisen Simonyi-professuuri Oxfordin yliopistolle. Professuuri myönnettiin vuonna 1995 Richard Dawkinsille ja hänen jäätyään eläkkeelle häntä seurasi vuodesta 2008 Marcus du Sautoy. Stanfordin yliopistoon luotiin hänen lahjoituksillaan Opetusinnovaation Charles Simonyi -professuuri. Lisäksi Simonyi on perustanut 50 miljoonan dollarin säätiön, jolla tuetaan Seattlen alueen tiedettä, taidetta ja koulutusta.


title: Charles Simonyi

text: Simonyi seurusteli 15 vuotta Martha Stewartin kanssa. Vuonna 2008 he kuitenkin erosivat ja Simonyi nai marraskuussa itseään 32 vuotta nuoremman ruotsalaisen miljonäärintyttären Lisa Persdotterin Göteborgissa.


title: Charles Simonyi

text: Simonyi osti 2006 itselleen matkan Kansainväliselle avaruusasemalle. Simonyi lähti 7. huhtikuuta 2007 Sojuz TMA-10-avaruuslennolle kahden kosmonautin kanssa ja näin hänestä tuli järjestyksessään viides avaruusturisti ja toinen unkarilainen avaruudessa. Virallisesti hän oli lennolla mukana avaruuslennolle osallistujana. Matkan on arveltu maksaneen noin 25 miljoonaa dollaria. Simonyi palasi kahden viikon avaruusmatkalta Maahan 21. huhtikuuta 2007.


title: Charles Simonyi

text: Simonyi halusi matkata avaruuteen toisen kerran, jolloin hän olisi ensimmäinen toisen kerran avaruuslennon tehnyt avaruusturisti. Tämä toteutui 26. maaliskuuta 2009 laukaistulla lennolla Sojuz TMA-14. Simonyi maksoi 13 päivää kestävästä Kansainväliselle avaruusasemalle suuntautuneesta avaruusmatkasta noin 26 miljoonaa euroa. Paluu maahan tapahtui 8. huhtikuuta 2009 lennolla Sojuz TMA-13.


title: Selkäkipu

text: Selkäkipu tarkoittaa selän alueella esiintyvää kipua. Alaselkäkipu on hyvin yleinen oire. Lähes 80 prosentilla ihmisistä on jossakin elämänvaiheessa päivittäisiä toimia haittaavaa selkäkipua. Vuoden 1998 lopussa oli selkäsairauden perusteella työkyvyttömyyseläkkeellä 46 100 henkilöä. Noin 90 prosenttia alaselkäkipupotilaista, joilla kipu on kestänyt alle viikon vastaanotolle tullessa, paranee työkykyisiksi kahden viikon kuluessa.


title: Selkäkipu

text: Selkäkipu voi aiheutua monesta syystä. Akuutiksi alaselkäkivuksi sanotaan alle kuusi viikkoa kestävää kipua, subakuutiksi eli pitkittyväksi selkäkivuksi 6–12 viikkoa ja krooniseksi selkäkivuksi luokitellaan kivun kestäessä yli 12 viikkoa.


title: Selkäkipu

text: Akuutin selkäkivun hoitona käytetään kipulääkitystä. Potilasta kehotetaan liikkumaan mahdollisuuksien mukaan normaaleissa askareissaan.


title: Selkäkipu

text: Selkäkivun syitä:


title: Selkäkipu

text:
Työergonomialla on suuri merkitys ennaltaehkäisyn kannalta. Ylipaino ja liikkumattomuus altistavat selkäkivuille. Etenkin liikkumattomuus kuten istuessa on tutkimuksien mukaan terveydelle haitallista.
Nykyiset suositukset toimistotuoleista ovat ristiriidassa tutkimustuloksien kanssa. Vuonna 2006 valmistuneen kanadalais-skottilaisen tutkimuksen lopputulos viittaa siihen, että nykyään viranomaisten ja monen lääketieteen edustajan suositeltu 90 asteen kulma selän ja reisien välillä kuormittaa välilevyjä haitallisella tavalla. Välilevyjen kannalta haitattomin kulma lanteessa on tutkimuksen mukaan 135 astetta tai suurempi.
Eurooppalainen toimistotuolien standardi EN 1335 osat 1–3 edellyttää, että tuolissa istuvan henkilön lantiokulma on 90 astetta. Standardissa ei mainita tutkimuksia, joissa suositeltu kulma on todettu istujan terveydelle haitattomaksi.


title: Selkäkipu

text: Vuodelepoa ei suositella selkävaivoista kärsivälle. Selkäkipuinen voi jatkaa tavanomaisia päivittäisiä toimintojaan, mikäli se on mahdollista. Ankara selkäkipu voi pakottaa selkävaivoista kärsivän joksikin ajaksi lepoon, mutta liikkumaan lähdetään mahdollisimman pian kivun sallimissa rajoissa. Akuutissa selkäkivussa (kesto alle kuusi viikkoa) liikkuminen voi tarkoittaa toisesta huoneesta toiseen kävelyä ja muuta kotona puuhastelua. Selkää voi kohtuullisesti käyttää kivun sallimissa rajoissa, myös kevyehköä työtä voi mahdollisesti jatkaa. Tavoitteena on normaalin elämän jatkaminen.


title: Selkäkipu

text: Varsinainen liikunta aloitetaan vasta, kun kipu sallii. Kevyttä liikuntaa suositellaan ankarimman kivun mentyä ohi. Vartalolihasten voimia asteittain lisääviä harjoituksia voi ryhtyä tekemään parin viikon kuluttua ensimmäisestä käynnistä vastaanotolla. Selän hyvinvoinnille suotuisia liikuntalajeja ovat kävely ja sauvakävely, hiihto, vesivoimistelu, pyöräily, kuntosaliharjoittelu ja voimistelu sekä tanssi. Selkää voimistavat myös arki- ja hyötyliikunta. Rentoutusharjoitukset laukaisevat lihasjännityksiä ja vilkastuttavat aineenvaihduntaa.


title: Selkäkipu

text: Työtä ja kotitöitä tehtäessä on etsittävä selkää kuormittamattomia asentoja. Oikeat nosto- ja istuma-asennot säästävät selkää. Selkää kannattaa lepuuttaa jo ennen kuin se alkaa oireilla esimerkiksi taukojumppaamalla.


title: Selkäkipu

text: Hyvän ryhdin saavuttaminen on tärkeää selkävaivojen hoidossa. Ryhti on hyvä, jos selkäranka on tasapainossa sivuilta ja takaa katsottuna, ja jos selkärangassa on luonnollinen kyfoosi ja lordoosi. Hyvä ryhti säilyy liikkuessa, istuessa ergonomisella tuolilla kuten satulatuolilla ja kaikissa asennoissa kuormittaen selkää mahdollisimman tasapuolisesti. Ryhtiä voidaan parantaa tekemällä sinnikkäästi ja pitkäkestoisesti yksilöllisesti määrättyjä lihasharjoituksia ja venytyksiä.


title: Selkäkipu

text: Lyhytkestoinen sairausloma riittää suuressa osassa selkäkiputiloja. Lääkäri määrää potilaalle yleensä kipulääkitystä käytettäväksi jaksoittain potilaan kivun laadun ja rytmin mukaan. Kipulääkkeinä voidaan kivun voimakkuuden mukaan käyttää parasetamolia, tulehduskipulääkkeitä tai tulehduskipulääkkeen ja lievän opioidin yhdistelmävalmistetta. Myös lihasrelaksantteja saatetaan määrätä potilaalle.


title: Selkäkipu

text: Manipulaatiohoito saattaa lyhentää kivun kestoa, ja sitä voidaan eurooppalaisen hoitosuosituksen mukaan harkita lisähoitona akuutissa alaselkäkivussa. Manipulaatiohoidon tulee olla asianmukaisen koulutuksen saaneen henkilön antamaa (esimerkiksi manuaalisen koulutuksen saanut lääkäri, naprapaatti D.N./AMK, OMT-fysioterapeutti tai laillistettu kiropraktikko (D.C.).


title: Selkäkipu

text: Jos kiputila jatkuu vielä kuuden viikon päästä sen alkamisesta, puhutaan subakuutista kivusta. Moniammatillinen kuntoutus subakuutissa selkäkivussa auttaa potilasta palaamaan aiemmin työhön, lyhentää sairauspoissaoloa ja lievittää koettua haittaa. Moniammatillinen hoito toteutetaan usein pääosin perusterveydenhuollossa tai työterveyshuollossa erikoissairaanhoitoa konsultoiden. Kuntoutukseen voi sisältyä työpaikkakäynti ja työhön kohdistettuja toimenpiteitä, kuten ergonomisten olosuhteiden parantamista.


title: Selkäkipu

text: Tässä vaiheessa potilas hyötyy fysioterapeutin toimintakykymittauksista sekä ohjaus- ja neuvontapalveluista (ergonomia, rentoutus, selkäkoulu). Pitkittyvässä selkäkivussa suositellaan asteittain tehostuvia fysioterapeutin ohjaamia lihas- ja yleiskuntoa kohottavia harjoituksia, jolloin potilaan seuranta on tärkeää. Harjoitteluohjelman tulee olla potilaalle räätälöity ja alussa se tulee toteuttaa ohjattuna. Sen on sisällettävä lihasvoimaa lisääviä harjoituksia, venytyksiä ja yleiskunnon kohentamiseen tähtäävää harjoittelua. Selkäkipuisen oma harjoitteluhalukkuus on tärkeää, ja siksi onkin valittava itselle mieluisia lajeja.


title: Selkäkipu

text: Selkäkivun hoidossa kipu pyritään saamaan hallintaan mahdollisimman pian, jottei se kroonistu. Esimerkiksi työterveyshuoltojen järjestämiä selkäkouluja ja –kursseja suositellaan niille potilaille, joilla on toistuvaa tai kroonista eli yli 12 viikkoa kestävää selkäkipua. Kroonisen selkäkivun hoidossa pätevät pääosin samat suositukset kuin subakuutin vaiheen kohdalla. Riittävän intensiivisillä ja pitkäkestoisilla lihasvoimaharjoituksilla sekä yleiskuntoa kohentavilla harjoituksilla on myönteisiä vaikutuksia kroonisen selkäpotilaiden oireisiin ja toimintakykyyn.


title: Selkäkipu

text: Pieni osa alaselkäpotilaista tarvitsee erikoissairaanhoitoa. Tällöin on syytä epäillä muuta kuin tavallista alaselkäkipua. Joissakin tapauksissa esimerkiksi leikkaushoito voi tulla kyseeseen.


title: Selkäkipu

text: Apuvälineitä selkävaivoista kärsivälle:


title: Selkäkipu

text: Akupunktio ja jopa akupisteisiin annettu ”hammastikkuhoito” ovat antaneet tavanomaisia keinoja paremmat tulokset selkäkivun hoidossa.


title: Kylpylähotelli Eden

text: Kylpylähotelli Eden voi tarkoittaa seuraavia hotelleja:


title: Nova Zagora

text: Nova Zagora () on kaupunki Bulgariassa. Kaupungin asukasluku on noin 39 000.


title: Nova Zagora

text: Nova Zagora sijaitsee Plovdiv–Burgas-rautatien ja Sofiasta Burgasiin kulkevan Traakian moottoritien varrella.


title: Gone (Entwinen albumi)

text: Gone on Entwinen toinen studioalbumi, joka julkaistiin 22. tammikuuta 2001. Albumi nauhoitettiin ja miksattiin Astia A-Studiossa syys-lokakuussa 2000. Levyn julkaisi Spikefarm Records.


title: Gone (Entwinen albumi)

text: Albumi nousi Suomen virallisen listan sijalle 18.


title: Gone (Entwinen albumi)

text: Kaikki kappaleet säveltänyt Tom Mikkola & Entwine sekä sanoittanut Mika Tauriainen, ellei toisin mainittu.


title: Volkswagen Typ 3

text: Volkswagen Typ 3 mallit olivat Volkswagenin pieniä henkilöautoja joita valmistettiin vuodesta 1961 aina 1970-luvun alkuun. Volkswagenin nimeämiskäytännön mukaan yhtiön ensimmäistä mallia "Kuplaa" kutsuttiin Typ 1:ksi, seuraavaksi tullutta "Transporter"-pakettiautoa Typ 2:ksi. Typ 3 käsitti kaksi mallia VW 1500 ja VW 1600.


title: Volkswagen Typ 3

text:
Typ 3 oli alkuaan varustettu samalla 1,5 litran (1493 cm) nelisylinterisellä ilmajäähdytteisellä bokserimoottorilla kuin Typ 1 eli Kupla.
Brasiliassa valmistettiin 1970-luvulla Typ 3:een perustuvaa sedania nimellä Volkswagen TL. Aluksi sitä sai kaksiovisena, myöhemmin neliovisena. Autosta oli saatavana myös Variant-farmarimalli, josta tuli sedania suositumpi. Myöhemmin esiteltiin vielä uudistettu Variant II.


title: The Treasures Within Hearts

text: The Treasures Within Hearts on suomalaisen goottimetalliyhtye Entwinen ensimmäinen studioalbumi, joka julkaistiin vuonna 1999. Albumi nauhoitettiin ja miksattiin Astia A-Studiossa 12.–20. kesäkuuta 1999. Levyn julkaisi Spinefarm Records.


title: The Treasures Within Hearts

text: Kaikki kappaleet säveltänyt ja sanoittanut Entwine, ellei toisin mainittu.


title: Puolan asevoimat

text: Puolan asevoimat () muodostui alun perin varhain 1800-luvulla Puolassa toimineista joukko-osastoista. Itsenäisen Puolan tasavallan ensimmäiset joukot perustuivat Puolan Wehrmachtiin, joka perustettiin puolalaisten saamiseksi taisteluun Venäjän keisarikuntaa vastaan.


title: Puolan asevoimat

text: Ensimmäisen maailmansodan aikana puolalaiset legioonat muodostettiin Galiciassa eli Itävallan hallinnoimassa Puolan eteläosassa. Keskusvallat lakkauttivat joukot, kun kävi selväksi etteivät ne kyenneet takaamaan Puolan itsenäisyyttä sodan jälkeen. Puolan legioonan 2. prikaatin komentaja kenraali Jósef Haller vaihtoi puolta vuoden 1917 lopulla ja siirtyi Murmanskin kautta Ranskaan, jossa hänen joukkonsa muodostivat osan sinisestä armeijasta. Armeijaan liittyi runsaasti puolalaista syntyperää olevia miehiä Yhdysvalloista. Armeija taisteli urheasti Ranskan rintamalla 1917-1918.


title: Puolan asevoimat

text: Asevoimat luotiin ensimmäisen maailmansodan päätyttyä ja Puolan itsenäistyttyä 1918 kolmesta erillisestä Venäjän, Itävalta-Unkarin ja Preussin armeijan osastosta ja se varustettiin ensimmäisen maailmansodan ylijäämäkalustolla. Se taisteli Venäjän bolševikkeja vastaan 1918–1920, jolloin sen vahvuus kasvoi lähes 800000 mieheen. Vahvuus kuitenkin laski rauhan tultua.


title: Puolan asevoimat

text: Puola hävisi syyskuun 1939 Saksan hyökkäyksen jälkeen. Pieni määrä puolalaisia joukkoja taisteli toisen maailmansodan aikana liittoutuneiden puolella ja partisaaneina. Toisen maailmansodan jälkeen Puolan asevoimat järjestettiin Varsovan liiton komentorakenteen mukaan ja 1990-luvulla Naton mukaiseksi.


title: Puolan asevoimat

text: Puola osallistui vuoden 2003 Irakin sotaan 2 500 miehellä. Vuonna 2006 sillä oli Irakissa 1 700 miestä ja Afganistanissa 1 000. YK:n rauhanturvatehtäviin Puola on osallistunut Kosovossa, Libanonissa, Golanilla, Balkanilla, Albaniassa ja Kongossa.


title: Puolan asevoimat

text: Puolan asevoimissa palvelee noin 120 000 vakinaiseen väkeen kuuluvaa ja sen lisäksi 515 000 reserviläistä. Asevoimat on jaettu 2014 neljään puolustushaaraan:


title: Puolan asevoimat

text: Nämä on alistettu puolustusministeriölle (). Yleinen asevelvollisuusaika on yhdeksän kuukautta.


title: Puolan asevoimat

text: Pääosa Puolan kalustosta on neuvostovalmisteista tai kotimaisia kopioita (kuten PT-91 Twardy), mutta siihen kuuluu myös saksalaista ja yhdysvaltalaista kalustoa.


title: Haskovo

text: Haskovo () on kaupunki Etelä-Bulgariassa ja samannimisen alueen pääkaupunki. Kaupungin asukasluku oli 75 641 henkeä joulukuussa 2011.


title: Haskovo

text: Haskovossa on ollut asutusta jo seitsemän tuhatta vuotta sitten. Paikalle perustettiin linnoitus 800-luvulla. Haskovo juhli 1000-vuotisjuhliaan vuonna 1985.


title: Haskovo

text: Kaupungin nähtävyyksiä ovat muun muassa 32 metriä korkea monumentti Neitsyt Mariasta.


title: Suomen Merihistoriallinen yhdistys

text: Suomen Merihistoriallinen yhdistys on suomalainen yhdistys, joka edistää muiden merihistoriasta kiinnostuneiden yhteisöjen ja yksityisten henkilöiden harrastustoimintaa ja tietämystä. Sen kiinnostusalojen piiriin kuuluvat Suomen merihistorian ja meriarkeologian tutkimus, merimuseotoiminta sekä merellisten elinkeinojen perinteen keruu ja tallentaminen. Vuonna 1963 perustettu yhdistys kuuluu Suomen Tieteellisten seurain valtuuskuntaan.


title: Suomen Merihistoriallinen yhdistys

text: Yhdistykseen kuuluu noin 230 jäsentä.


title: Requiem – Mezzo Forte

text: Requiem – Mezzo Forte on Virgin Blackin albumi ja "Requiem"-trilogian keskimmäinen osa. Albumilla Virgin Black yhdistää ilmaisunsa Bruce Stewartin ohjaaman Adelaiden sinfoniaorkesterin soittoon.


title: Requiem – Mezzo Forte

text: Albumi julkaistiin Yhdysvalloissa 3. huhtikuuta 2007. Euroopassa se julkaistiin 27. huhtikuuta 2007 bonus-CD:n sisältävänä rajoitettuna digipak-painoksena.


title: Requiem – Mezzo Forte

text: Kappale ”Midnight’s Hymn” on uudelleensovitettu versio "Sombre Romantic" -albumin kappaleesta ”Drink the Midnight Hymn”.


title: Requiem – Mezzo Forte

text: "Kappaleet ovat kirjoittaneet ja säveltäneet Rowan London ja Samantha Escarbe."


title: BLISS (ohjelmointikieli)

text: BLISS (Basic Language for Implementation of System Software) on Carnegie Mellon -yliopistossa vuonna 1969 kehitetty järjestelmäohjelmointikieli, alun perin PDP-10 tietokoneelle.


title: BLISS (ohjelmointikieli)

text: Se on proseduraalinen, lohkorakenteinen ja tyypitön kieli, jossa pääpaino on evaluoitavilla lausekkeilla, ei niinkään lauseilla.


title: BLISS (ohjelmointikieli)

text:
Digital Equipment Corporation otti kielen käyttöön VAX tietokoneille VMS kehityksessä ja myöhemmin laajensi kieltä Alpha suorittimilleen.
C-kielen myötä sen suosio on hiipunut käytännössä olemattomiin.


title: BLISS (ohjelmointikieli)

text: Kielen kääntäjä PDP-11 tietokoneelle on kuvattu kirjassa "The Design of an Optimizing Compiler" (ISBN 0-444-00158-1).


title: Paweł Janas

text: Paweł Janas [ˈpavɛw ˈjanas] (s. 4. maaliskuuta 1953 Pabianice) on puolalainen jalkapallovalmentaja ja entinen puolustaja. Elokuusta 2013 lähtien hän on toiminut Bytovia Bytówin päävalmentajana.


title: Paweł Janas

text: Janas pelasi urallaan seuratasolla Puolan ja Ranskan sarjoissa suurimpina saavutuksina Puolan Cupin voitto Legia Varsovan paidassa 1980 ja 1981. Puolan maajoukkueessa Janas pelasi vuosina 1976–1984 56 A-maaottelua ja oli mukana voittamassa MM-pronssia MM-kisoissa 1982 Espanjassa. Valmennusuransa Janas aloitti Legia Varsovan apulaisvalmentajana vuonna 1988. 1990 Janas nousi Puolan nuorten maajoukkueen apulaisvalmentajaksi ja toimi vuoden 1992 olympialaisissa olympiahopeaa voittaneen Puolan joukkueen apulaisvalmentajana. Janas palasi 1992 takaisin Legiaan, jossa nousi 1994 joukkueen päävalmentajaksi. Janasin johdolla Legia voitti kaksi liigamestaruutta, cupia ja yhden supercupin. Kaudella 1995–96 Legia eteni Mestarien liigassa aina puolivälieriin saakka.


title: Paweł Janas

text:
1996 Janas siirtyi valmentamaan Puolan nuorten maajoukkuetta sekä olympiajoukkuetta. Vuodesta 1999 vuoteen 2002 Janas toimi Amica Wronkin managerina ja varapuheenjohtajana. 2002 Puolan jalkapalloliitto palkkasi hänet miesten A-maajoukkueen päävalmentajaksi. Janasin johdolla Puola eteni Saksan MM-kisoihin 2006, mutta tie katkesi jo alkulohkoon joukkueen hävittyä Saksalle ja Ecuadorille.
Kisojen jälkeen Janas erosi tehtävistä ja hänen seuraajakseen palkattiin alankomaalainen Leo Beenhakker.


title: Paweł Janas

text: Kesäkuussa 2007 hän siirtyi puolalaisseura Korona Kielcen urheilutoimenjohtajaksi. Hän vastaa joukkueen valmennuksesta yhdessä Jacek Zielińskin kanssa. Janasin pesti Kielcessä kesti vuoden ja kesällä 2008 hän siirtyi GKS Bełchatówin päävalmentajaksi. Hän erosi tehtävistään talvitauolla. Vain muutama päivä myöhemmin hän siirtyi Widzew Łódźin päävalmentajaksi. Seura voitti kauden päätteeksi Puolan ykkösdivisioonan, muttei saanut liiton päätöksellä nousta pääsarjaan. Kaudella 2009/10 Janas luotsasi Widzewin toistamiseen ykkösdivisioonan mestariksi ja tällä kertaa seura myös nousi pääsarjaan. Janas kuitenkin jätti tehtävänsä kesäkuussa 2010.


title: Paweł Janas

text: Syyskuussa 2010 Janas palasi valmennustehtäviin korvaten KKS Lech Poznańiin siirtyneen José Mari Bakeron Polonia Varsovan päävalmentajana. Janasin johdolla Polonia ei menestynyt odotusten mukaisesti, vaan seura putosi liigan kärkitaistosta keskikastiin. Joulukuun lopussa 2010 seurajohto purki Janasin sopimuksen.


title: Paweł Janas

text: Kesäkuussa 2011 Janas palasi GKS Bełchatówin päävalmentajaksi. Kausi alkoi seuralta kuitenkin surkeasti ja Janas sai potkut jo elokuun lopussa.


title: Paweł Janas

text: Joulukuussa 2011 Janasista tuli Lechia Gdańskin päävalmentaja. Hänen johdollaan Lechia säilytti sarjapaikkansa Ekstraklasassa sijoittuen kolmanneksitoista. Kauden jälkeen Janas sai potkut seurasta.


title: Paweł Janas

text: Elokuussa 2013 Janasista tuli Bytovia Bytówin päävalmentaja.


title: Bliss

text: Bliss voi tarkoittaa seuraavia asioita:


title: All Saints

text: All Saints voi tarkoittaa ainakin seuraavia:


title: Hybris

text: Hybris (, ”loukkaus”) tarkoittaa nykyaikana liioiteltua itsevarmuutta ja -luottamusta, joka lopulta usein johtaa ansaittuun rangaistukseen. Antiikin Kreikassa hybris tarkoitti toimia, jotka niiden tekijä suoritti häpäistäkseen uhriaan tarkoituksenaan siten ylentää itseään.


title: Hybris

text: Hybris oli antiikin Ateenassa rikos. Rikkomuksina tätä lakia vastaan pidettiin kaikkea aina pahoinpitelystä seksuaaliseen väkivaltaan ja siitä julkisen tai pyhitetyn omaisuuden varkauteen saakka.


title: Hybris

text: Antiikin kreikkalaisessa kirjallisuudessa esimerkki hybriksestä ovat Homeroksen "Odysseiassa" Penelopen kosijat. He joutuvat lopulta maksamaan julkeasta käyttäytymisestään Odysseuksen perhekuntaa kohtaan.


title: Hybris

text: Hybriksen vastakohdiksi on mainittu itsekritiikki ja itseironia.


title: Hybris

text: Hybristä jumalia vastaan on usein sanottu kreikkalaisen mytologian henkilöhahmojen traagiseksi virheeksi, joka on johtanut näiden hahmojen päälle langetettavaan ""nemesikseen"" ja tuhoon. Tämä kuitenkin edustaa vain pientä osaa kreikkalaisessa kirjallisuudessa esiintyvästä hybriksestä suurimman osan hybriksen kuvauksista koskiessa kuolevaisten keskinäisiä rikkomuksia. Siksi nykyisin on hyväksytty väite, etteivät kreikkalaiset niinkään ajatelleet hybristä uskonnollisena kysymyksenä; vielä vähemmän, että sitä olisi pidetty normaalisti jumalien rankaisemana rikoksena.


title: Hybris

text:
Aristoteles määritteli hybriksen seuraavasti:
Keskeistä määritelmässä ovat antiikin Kreikan käsitteet kunniasta () ja häpeästä. Käsite "timē" ei sisällä ainoastaan kunniaa saaneiden korottamista, vaan myös tekojensa vuoksi hybriksen nujertamien häpeämistä. Tämä käsite kunniasta on tavallaan nollasummapelin kaltainen.


title: Hybris

text: Rush Rehm yksinkertaistaa hybriksen määritelmän aikalaisten käsitteeksi "röyhkeys, halveksunta ja kohtuuton väkivalta".


title: Hybris

text: Nykyään sanaa hybris käytettäessä tarkoitetaan ylimielisyyttä ja rajatonta luottamusta ja ylpeyttä omiin kykyihinsä; siihen usein liittyy myös piittaamattomuus ja tiedon puute menneisyyden kokemuksista yhdistettynä nöyryyden puutteeseen. Hybrikseen viittaamiseen liittyy edelleen usein myös vihjaus seuraamuksista rangaistuksen tai kärsimyksen muodossa, – samalla tavoin kuin hybris ja nemesis liitettiin satunnaisesti yhteen kreikkalaisessa maailmankuvassa. Raamatun Sananlaskujen kirjassa esiintyvän, nykyäänkin yleisen sanonnan "ylpeys käy lankeemuksen edellä" on ajateltu olevan yhteenveto nykyajan käsityksestä hybriksestä.


title: Nurmirölli

text: Nurmirölli ("Agrostis capillaris", syn. "Agrostis tenuis") on yleinen heinä. Se on Suomessa muinaistulokas. Nurmirölli voi risteytyä isoröllin ("Agrostis gigantea") ja rönsyröllin ("Agrostis stolonifera") kanssa.


title: Nurmirölli

text: Nurmirölli voi kasvaa hyvässä maassa noin 30 cm korkeaksi, kuivissa oloissa se jää matalammaksi. Nurmiröllin lehdet ovat kapeat. Hienorakenteinen röyhy on aluksi punertava, syksyä kohti se tuleentuu vaaleaksi.


title: Nurmirölli

text: Nurmirölli kasvaa koko Euroopassa ja Venäjän keskiosissa.


title: Nurmirölli

text: Nurmirölli kestää tallausta. Niinpä sitä kasvaa poluilla, laitumilla ja pihoilla. Sitä käytetään viljelynurmikkoseoksissa juuri tallauksenkestonsa takia.


title: Kurenai Yūhi

text: Kurenai Yuhi () on fiktiivinen henkilö anime- ja mangasarja Narutossa. Nimi Yuhi tarkoittaa "ilta-aurinkoa" ja Kurenai "karmiininpunaista".


title: Kurenai Yūhi

text: Kurenai on Kiba Inuzukan, Shino Aburamen ja Hinata Hyugan muodostaman Ryhmä 8:n sensei. Kurenain varhaisista vaiheista ei tiedetä paljoakaan paitsi sen, että hän valmistui akatemiasta 9-vuotiaana ja valmistui Chunin-kokeista 13-vuotiaana. Hän on tasokas genjutsun käyttäjä.


title: Kurenai Yūhi

text: Kurenai vaikuttaa olevan ihastunut Jonin Asuma Sarutobiin, vaikkei tätä ole suoranaisesti sanottu sarjassa. Kaksikko nähtiin yhdessä usein ja Kurenai punastui kun Kakashi Hatake kysyi, onko kaksikon välillä jotain. Myöhemmin mangassa Asuma osti kukkia ja valehteli asiasta Inolle punastellen. Mangan toisessa osassa kaksikon suhde kuitenkin paljastuu, kun ilmenee, että Kurenai odottaa Asuman lasta.


title: Kurenai Yūhi

text: Chunin-kokeiden aikaan, Kurenai seurasi oppilaittensa taisteluita. Shinon taistelun jälkeen, hän totesi, että huone oli muuttunut kylmäksi viitaten Shinon armottomaan voittoon. Kiban taistellessa Narutoa vastaan, Kurenai ajatteli itsekseen ettei Narutolla ole mahdollisuuksia Kibaa vastaan yllättyen kerta toisensa jälkeen Naruton selvittyä Kiban iskuista. Hinatan taisteltua Neji Hyugaa vastaan, Kurenai muisteli Hinatan huonoa suhdetta isäänsä. Hän myös huomasi Hinatan muuttuneen hieman itsevarmemmaksi tämän taistellessa luovuttamatta.


title: Kurenai Yūhi

text: Juuri ennen taistelua Akatsukin jäseniä, Itachi Uchihaa ja Kisame Hoshigakia, vastaan, Kurenai ja Asuma nähtiin yhdessä. Kakashi sattui huomaamaan, että he käyttäytyivät hyvin ystävällisesti toisiaan kohtaan ja mainitsi tämän. Kurenai punastui ja vastusteli tämän sanoja. Asuma puolestaan vaihtoi puheenaihetta kysyen, miksi Kakashi oli siellä.


title: Kurenai Yūhi

text: Taistellessaan Asuman rinnalla Itachia ja Kisamea vastaan, Kurenai onnistui saamaan Itachin ansaan puu-illuusioonsa. Itachi kuitenkin käytti Sharinganiaan vaihtaen Kurenain tilalleen sanoen ettei Kurenain genjutsu ole tarpeeksi hyvä. Kurenai kuitenkin pakeni illuusiostaan ja kaksintaisteli Itachia vastaan kunnes Kakashi saapui pelastamaan hänet ja Asuman.


title: Kurenai Yūhi

text: Kurenai on esiintynyt useita kertoja sarjan toisessa osassa useimmiten huolissaan Asuman turvallisuudesta. Saadessaan tietää Asuman kuolemasta, Kurenai vajosi polvilleen itkien ja myöhemmin hän vei kukkia Asuman haudalle tämän hautajaisissa. Kun Shikamaru oli kostanut Asuman kuoleman, hän kävi Asuman haudalla löytääkseen Kurenain. Shikamaru selitti tietävänsä, että Kurenai kantoi Asuman lasta ja lupasi suojella tätä.


title: Sliver (EP)

text: Sliver on suomalaisen goottimetalliyhtye Entwinen 10. elokuuta 2005 ilmestynyt minialbumi. Se ilmestyi yhtyeen albumeiden "DiEversity" ja "Fatal Design" välissä. EP nousi Suomen virallisen singlelistan sijalle 11.


title: Sliver (EP)

text: Albumi sisältää kaksi uutta kappaletta, coverversion Savage Gardenin kappaleesta "Carry on Dancing" sekä liveversiot kahdesta aiemmin julkaistuista kappaleesta. "Break Me" julkaistiin myöhemmin myös "Fatal Design" -albumilla.


title: Sliver (EP)

text: Kaikki kappaleet säveltänyt ja sanoittanut Entwine, ellei toisin mainittu.


title: Miroslav Đukić

text: Miroslav Đukić (, s. 19. helmikuuta 1966) on serbialainen jalkapallovalmentaja ja entinen puolustaja. Kesäkuusta 2017 lähtien hän on toiminut FK Partizanin päävalmentajana.


title: Miroslav Đukić

text: Đukić pelasi urallaan useissa seuroissa, myös Espanjan Primera Divisiónin Deportivo La Coruñassa sekä Valenciassa. Kaudella 1993–1994 Đukić oli Deportivon antisankari missaamalla rangaistuspotkun kauden päätösottelun loppuhetkillä. Rankkarimaalin myötä Deportivo olisi voittanut mestaruuden.


title: Miroslav Đukić

text: Jugoslavian maajoukkueessa Đukić pelasi 49 A-maaottelua ja oli mukana MM-kisoissa 1998 ja EM-kisoissa 2000.


title: Miroslav Đukić

text: Peliuransa jälkeen Đukić on toiminut Serbian alle 21-vuotiaiden maajoukkuevalmentajana. 9. tammikuuta 2007 hänesta tuli FK Partizanin uusi päävalmentaja. Hän luotsasi Serbian juniorit hopealle alle 21-vuotiaiden EM-kilpailuissa 2007. Hän jätti tehtävänsä menestyksekkäiden kisojen jälkeen keskittyen Partizanin valmentamiseen.


title: Miroslav Đukić

text: Joulukuussa 2007 Đukić nimettiin Serbian A-maajoukkueen päävalmentajaksi MM2010-projektin loppuun saakka ulottuvalla sopimuksella.


title: Miroslav Đukić

text: Pekingin olympialaisissa 2008 Serbian joukkuetta luotsanneen Đukićin pesti maajoukkueluotsina jäi lyhyeksi hänen saatuaan potkut elokuussa 2008. Potkujen syynä oli Serbian jääminen alkulohkoon olympiajalkapallossa.


title: Miroslav Đukić

text: Kesäkuussa 2009 hän siirtyi belgialaisseura Excelsior Mouscronin päävalmentajaksi. Menestys talousvaikeuksista kärsivässä seurassa jäi kuitenkin vaisuksi ja marraskuun alussa 2009 Đukić jätti tehtävänsä. Joulukuun lopussa 2009 seura joutui jättämään liigan talousongelmien seurauksena.


title: Miroslav Đukić

text: Maaliskuussa 2011 Đukić palasi valmennustehtäviin reilun vuoden tauon jälkeen, kun Espanjan liigan putoamiskamppailuun juuttunut Hércules CF palkkasi hänet päävalmentajakseen. Đukić ei onnistunut pelastamaan Hérculesia putoamiselta ja jätti seuran kauden jälkeen. Kesäkuussa 2011 hän allekirjoitti kolmivuotisen sopimuksen Segundassa pelanneen Real Valladolidin kanssa. Đukićin johdolla Valladolid sijoittui kaudella 2011/12 Segundassa kolmanneksi ja palasi kahden kauden tauon jälkeen pääsarjaan. Serbialainen luotsasi seuran ensimmäisellä liigakaudellaan sijalle 14 ja sarjapaikka säilyi. Kauden jälkeen Đukić ilmoitti jättävänsä seuran ja etsivänsä uusia haasteita uralleen.


title: Miroslav Đukić

text: Kesäkuun alussa 2013 Đukićista tuli Valencian päävalmentaja. Seuran alkukausi ei ollut odotusten kaltainen ja serbivalmentaja sai lopulta joulukuun puoliväliss potkut. Viimeiseksi otteluksi jäi 3–0 tappioon päättynyt kamppailu Club Atlético de Madridia vastaan. Valencia oli potkujen hetkellä La Ligassa yhdeksäntenä.


title: Miroslav Đukić

text: Lokakuussa 2014 Đukićista tuli La Ligassa jumboksi juuttuneen Córdoban päävalmentaja. Serbialainen ei saanut Córdoban pelia kulkemaan edeltäjäänsä paremmin ja edelleen sarjan jumbona ollut seura erotti hänet maaliskuussa 2015.


title: Miroslav Đukić

text: Tammikuussa 2017 Đukićista tuli Al Shababin päävalmentaja loppukauden kattavalla sopimuksella. Kauden jälkeen Đukić jätti seuran ja palasi kotimaahansa FK Partizanin päävalmentajaksi.


title: Tuhkimotarina (televisiosarja)

text: Tuhkimotarina () on vuosina 2002–2003 esitetty venezuelalainen telenovela, jonka tuotti ja esitti Radio Caracas Televisión. Sarjaa tuotettiin 178 jaksoa, ja sen levitti maailmalle RCTV International.


title: Tuhkimotarina (televisiosarja)

text: Suomessa sarja esitettiin 1. tammikuuta 2007 - 6. tammikuuta 2007 Subtv:llä. Sub uusi sarjan 31. maaliskuuta 2008 - 3. joulukuuta 2008. FS-Film julkaisi sarjan DVD:nä vuonna 2008.


title: Tuhkimotarina (televisiosarja)

text: Tuhkimotarina kertoo Valentina Villanuevasta (Natalia Streignard), hyväsydämisestä pulleasta tytöstä, joka kohtaa paljon esteitä tavoitellessaan onnellisuutta. Tarina alkaa noin 25 vuoden takaa Villanuevan perheestä. Juan Ángel Villanueva (Flavio Caballero) löytää merenrannalta laivan haaksirikosta selviytyneen nuoren naisen. Nainen kertoo olevansa Olimpia Mercouri (Hilda Abrahamz), rikkaan kreikkalaisen perheen tytär. Juan Ángel rakastuu kauniiseen Olimpiaan ja vie tämän kotiinsa asumaan. Samassa talossa asuvat Juan Ángelin veli Luis Felipe Villanueva (Manuel Salazar) ja tämän vaimo, tunnettu laulaja Eva Lanz de Villanueva (Mimi Lazo). Luis Felipe alkaa ajan myötä epäillä Olimpian henkilöllisyyttä. Hän saa selville, että Olimpia on todellisuudessa prostituoitu nimeltä María Joaquina Crespo. Luis Felipe uhkaa paljastaa totuuden kaikille. Olimpia tahtoo pitää kiinni saavuttamastaan asemasta ja elämästä, ja tappaa Luis Felipen työntämällä tämän alas parvekkeelta. Olimpia ei jää kiinni eikä hänen salaisuutensa paljastu.


title: Tuhkimotarina (televisiosarja)

text: Vuosien kuluttua Luis Felipen ja Evan ainoa tytär, nyt 17-vuotias Valentina valmistuu sisäoppilaitoksesta. Hän valmistautuu muuttamaan takaisin äitinsä luo, kun Eva kuolee yllättäen tuhoisassa lento-onnettomuudessa. Surun murtama Valentina muuttaa Juan Ángelin ja Olimpian luo vanhempiensa entiseen taloon. Valentina saa sukulaisiltaan ristiriitaisen vastaanoton. Hän joutuu uudessa kodissaan pilkan kohteeksi painonsa ja ulkomuotonsa vuoksi. Olimpia puolestaan ei voi sietää Valentinaa sillä hän tietää, että Villanuevien talo ja suuri omaisuus kuuluvat Luis Felipen ja Evan tyttärenä Valentinalle.


title: Tuhkimotarina (televisiosarja)

text: Juan Ángelin ja Olimpian vanhimmasta pojasta Orestesista (Juan Pablo Raba) tulee Valentinan suojelusenkeli. Valentina rakastuu komeaan ja urheilulliseen Orestesiin, muttei usko saavansa tunteillensa vastausta. Muiden asenteista ja ennakkoluuloista huolimatta Orestes rakastuu Valentinaan. Heidän onnensa tiellä ovat kuitenkin niin Olimpia kuin Orestesin entinen tyttöystävä Chiqui (Norkys Batista), jotka tekevät kaikkensa pitääkseen Valentinan ja Orestesin erossa toisistaan.Muñeca adoptoi Chiquin, saatuaan tietää, että Chiqui oli Lorenzon ja erään tämän hyväksikäyttämän naisen tytär.


title: Tuhkimotarina (televisiosarja)

text: Sarja korostaa sisäistä kauneutta. Siinä halutaan näyttää, että kaunein nainen ei aina ole missin mitoissa. Sarja myös korostaa unelmia, ja sitä, että niistä ei pidä luopua, koska ei koskaan voi tietää milloin ne toteutuvat. Sarjassa esitellään myös yleisiä ongelmia, joita varsinkin Venezuelassa esiintyy. Näitä ovat muun muassa seksuaalinen syrjintä, väkivalta, orvot ja HIV.


title: 10/80

text: 10/80 on suomalaisen Hurriganes-yhtyeen kahdeksas albumi, ja se julkaistiin 27. marraskuuta 1980. Tukholman Polar-studioilla äänitettyä albumia pidetään aikuistuneen yhtyeen voimannäytteenä ja musiikillisesti huomattavan monipuolisena. Levyllä on yhtyeelle tavanomaisen rock and rollin lisäksi progressiivisia vaikutteita ja rautalankahenkisyyttä. Albumi myi kultaa, ja hitiksi nousi kappale ”Bourbon Street”.


title: 10/80

text: "10/80" palautti Hurriganesin suureen suosioon parin heikommin menestyneen albumin jälkeen. Yhtye saavutti uudestaan musiikillisen asemansa, jonka se oli punk-yhtyeille hetkeksi menettänyt. Hurriganesin musiikki oli ollut hetken pois muodista, mutta uuden albumin myötä yhtyeen uskottavuus kasvoi. Myös kriitikoilta levy sai hyvää palautetta. Kitaristi Albert Järvisen mielestä "10/80" oli Hurriganesin paras albumi ja kaikki sen kappaleet hyviä.


title: 10/80

text: Albumin tuotti Pave Maijanen, jonka panos oli muutenkin huomattava. Hän lauloi taustoja, soitti koskettinsoittimia ja antoi musiikillisia neuvoja. Lisäksi hän käytti hyväksi studion mahdollisuuksia.


title: 10/80

text: 1970- ja 80-lukujen vaihteessa Hurriganesin ura tuntui olevan aallonpohjassa. Vuonna 1977 julkaistu albumi "Tsugu Way" oli aiempien platinalevyjen jälkeen myynyt vain kultalevyyn oikeuttavan määrän, ja sitä seuranneet "Hanger" (1978) ja "Jailbird" (1979) eivät yltäneet edes siihen. Punk-musiikin aikakaudella myös yhtyeen tyylilajista oli tullut epämuodikasta. Suosio ei ollut kuitenkaan täysin olematonta ja esimerkiksi keikat tehtiin entiseen malliin täydellä ääni- ja valaistuslaitteistolla. Toisin kuin Suomessa, Ruotsissa yhtyeen suosio säilyi hyvin suurena. Alkukesän 1980 Ruotsin-kiertueella yhtye rikkoi moneen otteeseen paikallisten huvipaikkojen yleisöennätyksiä.


title: 10/80

text: Romahtanut levymyynti kävi yhtyeen kunnialle. Hurriganes oli tuomittu vanhenevan ja harvenevan kuulijaryhmän suuruudeksi menneeltä vuosikymmeneltä. Rockmusiikki oli jatkuvassa muutostilassa, kun esimerkiksi aiemmin kapinallisten punkkareiden musiikki muuttui diskokelpoiseksi listapopiksi. Musiikkimaailma vilisi ilmiöitä skasta futurockiin ja eurodiskosta sankariheviin.


title: 10/80

text: Hämmennyksen keskellä Hurriganes päätti kokeilla viimeistä valttiaan ja levyttää kunnon sävellyksillä, tuoreilla sovitusideoilla ja hyvillä soundeilla toteutetun huolellisesti suunnitellun albumin. Solisti-rumpali Remu Aaltosen mukaan se ei tulisi olemaan uutta aaltoa, vaan ajasta riippumatonta ”superaaltoa”.


title: 10/80

text: Jo syksyllä 1979 Hurriganes oli käynyt tutustumassa Sankt Eriksbronin kupeessa sijaitsevaan Sportpalatsetin taloon rakennettuun Abban Polar-studioon. Eräs studion äänittäjistä oli Leif Mases, joka oli nauhoittanut yhtyeen vuonna 1974 julkaistun "Roadrunner"-albumin.Aaltonen & Kontiainen & Starck 2007, s. 347.


title: 10/80

text: Studiossa oli kaksi studiota kahdessa erillisessä kerroksessa. Niistä ylempi oli vaatimattomampi ja maksoi 600 kruunua tunnilta. Alakerran luksusstudion hinta oli 700 kruunua tunnilta. Suomalaissoittajien mielestä se muistutti avaruusasemaa, ja muun muassa Led Zeppelin ja Genesis olivat nauhoittaneet siellä vuonna 1979 julkaistut albuminsa. Hurriganes tuli käyttämään "10/80:n" äänittämiseen yläkerran studiota, koska se oli kotoisampi ja edullisempi. Kalliiseen alakerran studioon ei ollut varaa. Aika äänityksiin varattiin lokakuulle 1980.Aaltonen & Kontiainen & Starck 2007, s. 348.


title: 10/80

text: Levyn materiaalia ryhdyttiin työstämään Helsingin Pohjois-Haagan ostoskeskuksen käyttämättömissä tiloissa. Parikymmentä kappaletta syntyi vanhalla metodilla ”jammailua, koukut haltuun ja biisi kasaan”, mutta sovituksiin käytettiin nyt mielikuvitusta. Lisäksi uusien kappaleiden työstämiseen käytettiin aiempaa enemmän aikaa, jopa kaksi kuukautta. Edellisen "Jailbird"-albumin helpoille ratkaisuille haluttiin löytää parempia vaihtoehtoja. Remu Aaltonen oli pyytänyt ulkopuoliseksi avustajaksi Pave Maijasen. Hänellä oli studionäkemystä ja -kokemusta sekä vuosia kestänyt ystävyys- ja luottamussuhde Hurriganes-kitaristi Albert Järvisen kanssa. Järvisen oli helpompi hyväksyä Maijasen kuin Aaltosen auktoriteetti.


title: 10/80

text: Kappaleita äänitettiin kasettinauhalle ja niitä kuunneltiin sessioiden jälkeen. Nauhoittajana toimi Maijanen, joka oppi nopeasti Hurriganesin sävellystavat:


title: 10/80

text: Polar-studioille ei ollut varaa lähteä harjoittelemaan, joten albumin kappalemateriaali oli huolella valittu ja hiottu.Aaltonen & Kontiainen & Starck 2007, s. 349. Toiveista huolimatta Leif Mases ei ehtinyt "10/80:n" äänityksiin, vaan nauhoituksesta vastasi Lennart Östlund. Mases oli kuitenkin tehnyt parhaansa valmentaakseen Östlundin äänitystehtäviin. Östlund oli kuunnellut Hurriganesin aiempaa tuotantoa ja uskoi olevansa valmis haasteeseen, sillä hän oletti, etteivät sen soittajat voisi olla Led Zeppelinin jäseniä hankalampia persoonia.Aaltonen & Kontiainen & Starck 2007, s. 350.


title: 10/80

text: Remu Aaltonen kutsui levytysmatkalle mukaan myös vanhan tuttunsa Harri Merilahden, jonka haluttiin tuovan mukanaan ulkopuolista virtaa. Merilahti soitti kitaraa ja bassoa ja toi esille ideoitaan ja mielipiteitään. Hän pyrki myös olemaan puskurina Aaltosen ja Järvisen välillä konfliktien estämiseksi. Lisäksi Merilahti oli arvostettu basisti, jonka oletettiin korvaavan Cisse Häkkisen, mikäli tämän työkunto pettäisi.


title: 10/80

text: Äänitys eteni nopeasti. Vaikka Pave Maijanen oli alun perin lähtenyt mukaan vain kosketinsoittajaksi, muodostui hänen roolinsa huomattavasti merkittävämmäksi. Hän lauloi stemmoja, antoi musiikillisia näkemyksiä ja soitti koskettimia. Lisäksi hän osasi hyödyntää studion tarjoamia mahdollisuuksia. Tämän on katsottu tuoneen Hurriganesin suoraviivaiseen rock-musiikkiin hienostuneisuutta. Maijanen on myöhemmin todennut, että ”levytyssessio meni kuin tanssi”. Hän on antanut tunnustusta myös Remu Aaltoselle, joka tyylillään ja olemuksellaan sai äänitykset pysymään ruodussa.


title: 10/80

text: Kun Remu Aaltonen oli nauhoittamassa ”Let’s Go Rocking Tonight” -kappaleen lauluosuutta, hän menetti hetkeksi katseensa lappuun, johon laulun sanat oli kirjoitettu. Hän lauloi sattumanvaraisesti päästään "Lissun lässyn luuppi luu", kun sanat olisivat virallisesti olleet "Lizi lassie loopy Lou". Häkkinen, Järvinen ja Maijanen purskahtivat nauruun, kun taas äänittäjä Östlund oli ihmeissään, sillä Led Zeppelinin laulaja Robert Plant oli aiemmin käyttänyt tuntikausia aikaa keksiäkseen sanoja, jotka eivät tarkoittaisi mitään. Joitain kappaleita soitettiin jopa yksitoista kertaa. Mikäli lopputulos ei ollut tyydyttävä, soitettiin väliin tuttuja numeroita, kuten ”Ya Ya” ja ”Talkin ’bout You”. Niitä kutsuttiin ”metodibiiseksi”, ja niiden avulla pyrittiin saamaan ote takaisin.Fagerholm & Riihimaa 2010, s. 237.


title: 10/80

text: Lopulliselle albumille päätyneen materiaalin lisäksi sessioissa äänitettiin kappale ”Who’s That Liar”. Nauhalle tuli myös erilaisia versioita albumin kappaleista. Esimerkiksi raidoista ”Made in Sweden” ja ”Just for You” äänitettiin albumiversioiden lisäksi vaihtoehtoiset versiot. ”Bye Bye Bye”- ja ”Cozyrow”-kappaleista nauhoitettiin versiot, joissa kitarasoolot ovat erilaiset. Lisäksi kappaleesta ”Red House” on olemassa esitys, josta puuttuu kättentaputukset. Albert Järvisen mukaan paljon todella hyvää materiaalia jäi yli, koska levyllä ei ollut enempää tilaa. Myös studioaikaa oli melko vähän – albumia työstettiin miksaukset mukaan lukien hieman yli viikko.Fagerholm & Riihimaa 2010, s. 238.


title: 10/80

text: Honey Aaltosen kirjoittaman "Hurriganes"-kirjan mukaan "10/80"-albumia pidetään aikuistuneen Hurriganesin voimannäytteenä sekä osoituksena siitä, ettei Hurriganesin tarvitsisi seurata aikaansa – aika seuratkoon Hurriganesia. Albumilla on niin progressiivisia vaikutteita (”Made in Sweden”) kuin rautalankavivahteita (”Just for You”). Niiden väliin mahtuu kirjo erilaista rock and rollia.Aaltonen & Kontiainen & Starck 2007, s. 353. Albumin nopeatempoisia kappaleita ovat esimerkiksi ”Rocking Belly” ja ”Let’s Go Rocking Tonight”.


title: 10/80

text: Valtaosa yhtyeen omista kappaleista on merkitty Remu Aaltosen ja Albert Järvisen yhdessä säveltämiksi. Myös sovituksista vastasi sama kaksikko. Sen sijaan Cisse Häkkisen ei katsottu osallistuneen riittävästi laulujen työstöön, eikä häntä ole merkitty yhdenkään kappaleen tekijätietoihin. Yhtyeen omien kappaleiden sanoituksista vastasi kahden edellisalbumin tapaan Jim Pembroke, minkä lisäksi hän teki tilaustyönä kappaleen ”Saigon Shakes”.


title: 10/80

text: Albumin aloittaa sinfoniaorkesterin viritysääni, joka löydettiin studion tehostevarastosta. Samaa ideaa oli käyttänyt aikoinaan The Beatles albuminsa "Sgt. Pepper’s Lonely Hearts Club Band" alussa.Aaltonen & Kontiainen & Starck 2007, s. 352. Avauskappale ”Made in Sweden” syntyi, kun levylle haluttiin persoonallinen aloitus, eräänlainen alkusoitto. Aaltonen ja Järvinen muistivat Kalevala-yhtyeen konserttiohjelmistossa olleen ruotsalaisyhtye Made in Swedenin kappaleen ”I Don’t Care”. Ajateltiin, että pienellä kehittelyllä ja tempon lisäämisellä siitä saisi oman sävellyksen. Albert Järvinen soittaa kappaleessa kitarateemaa, jonka päälle Aaltonen laulaa unisonossa sanatonta laulua. Jim Pembroke on silti merkitty sen sanoittajaksi. ”Made in Sweden” oli viimeinen albumille harjoiteltu kappale.Fagerholm & Riihimaa 2010, s. 236.


title: 10/80

text: ”Saigon Shakes” on Jim Pembroken kirjoittama kappale. Hanoi Rocks -yhtyeestä kertovan "All Those Wasted Years" -kirjan mukaan kappaletta suunniteltiin alun perin sen albumille. Myös Remu Aaltosen vanhojen tuttujen, Harri Merilahden ja Afa Kiviharjun tarjoamia sävellyksiä päätettiin ottaa mukaan. Merilahden ”Skin and Bone” otettiin mukaan sellaisenaan, mutta Kiviharjun säveltämä ”Bye Bye Bye” päätyi Remu Aaltosen nimiin. Aaltonen on muistellut, että hän olisi ostanut kappaleen Kiviharjulta, ja siten saanut nimensä sen säveltäjäksi. Albumin ainoa varsinainen lainakappale on alkujaan tyttöyhtye The Butterfliesin vuonna 1964 levyttämä ”Goodnight Baby”, joka löydettiin The Searchersin levyltä. Sen laulaa basisti Cisse Häkkinen. Albumin päättävän rautalankatyylisen kappaleen ”Just for You” säveltäjiksi on merkitty Aaltonen ja Järvinen. Järvinen ei pitänyt tästä, sillä hänen mielestään se oli yksin hänen tekemänsä. Kappale on instrumentaali, mutta sanoittajaksi on merkitty Pembroke.


title: 10/80

text: Albumin kansikuvassa on piirretty pin-up-tyttö, joka leikattiin 1950-luvun miestenlehden, "Kallen", numero 10/53 kannesta. Taustalla on Henrik Schüttin ottama kuva yhtyeestä. Remu Aaltonen pitelee käsissään baritonisaksofonia. Sessiossa otettiin myös vaihtoehtoinen kuva, jossa yhtyeen edessä on potkuhousuissaan Albert Järvisen poika Silas Järvinen.Fagerholm & Riihimaa 2010, s. 238.


title: 10/80

text: Väriltään mustassa takakannessa on lueteltuna kappaleet, tekniset tiedot sekä tiedotusvälineille osoitettu teksti ”Not for criticism from radio or newspapers.”


title: 10/80

text: "10/80" ilmestyi 27. marraskuuta 1980 Scandian julkaisemana. Se nousi Suomessa listalle joulukuussa ja oli neljäntoista viikon aikana parhaimmillaan viidentenä. Hurriganes ylitti samalla pitkästä aikaa kultalevyyn oikeuttavan 25 000 kappaleen rajan.Aaltonen & Kontiainen & Starck 2007, s. 354. Samoihin aikoihin yhtye saavutti miljoonan myydyn levyn merkkipaalun.


title: 10/80

text: Ruotsissa albumin julkaisi Sonet-yhtiö. Siitä muodostui ensimmäinen Hurriganes-albumi sitten "Roadrunnerin", joka ei saavuttanut siellä listasijoitusta. Yhteensä Hurriganesin albumeja oli kuitenkin myyty Ruotsissa, Norjassa ja Tanskassa jo 250 000 kappaletta. Sen kunniaksi yhtyeelle myönnettiin Pohjoismaiset jättiläistimanttilevypalkinnot.


title: 10/80

text: Uuden albumin myötä Hurriganes palautti suosiotaan, ja parantuneen levymyynnin lisäksi Yleisradio näytti televisiosta niin yhtyeen konsertteja kuin Remu Aaltosen haastattelunkin. "Back Beat" -musiikkilehden Pekka Koskivaara totesi myöhemmin, että ”oli taas ihan okei digata Hurriganesia”. Yhtye oli palauttanut musiikillisen statuksensa. Aiemmin punk-aikakaudella Hurriganes oli ollut yhtye, jota pidettiin pahimpana taantumuksen ja vanhan aallon edustajana.


title: 10/80

text: Erityisesti punk-piireissä Hurriganesin uutta albumia pidettiin ”Abban studioilla tehtynä lällärikamana”. Sen sijaan "Helsingin Sanomien" Markku Fagerlund totesi, että "10/80" on parasta Hurriganesia sitten "Roadrunnerin". Myös Juho Juntunen antoi "Suosikki"-lehdessä hyvää palautetta:


title: 10/80

text: Albert Järvisen mielestä "10/80" on paras koskaan levytetty Hurriganes-albumi, koska ”siinä toimii kaikki biisit”. Myös Remu Aaltonen on kehunut albumin kappaleita sekä studiota ja sen äänittäjää Lennart Östlundia. Cisse Häkkinen muisteli myöhemmin, että ”se oli taas semmoinen LP, et jengi alkoi taas olla, et eihän täällä oo kuin yks bändi, Hurriganes”.MuusikotMuutAlbumi julkaistiin alun perin vinyylilevynä ja C-kasettina. Molemmista formaateista on otettu lukuisia uusintapainoksia. Alkuperäisen vinyylipainoksen tunnistaa parhaiten siitä, että kannessa yhtyeen jäsenten takana näkyvä vaalea tausta on isompi kuin uusintapainoksissa.


title: 10/80

text: CD-versio ilmestyi Fazerin julkaisemana vuonna 1996. Lisäksi "10/80" on julkaistu samalla CD-levyllä yhdessä "Jailbird"-albumin kanssa.


title: Kaitanokkakiuru

text: Kaitanokkakiuru ("Chersophilus duponti") on kiurujen heimoon kuuluva varpuslintu. Se on sukunsa ainoa edustaja.


title: Kaitanokkakiuru

text: Linnun pituus on 17–18 cm. Puvultaan se on melko tyypillinen kiuru: harmaaruskean kirjava yläpuoli ja vaalea alapuoli. Nokka on pitkähkö, terävä ja alaspäin kaartuva. Suuri tumma silmä napittaa vaaleahkossa poskessa. 2 alalajia, joista itäisempi "margaritae" on puvultaan punertavampi kuin läntinen, tummempi nimialalaji "duponti". Sukupuolet ovat samannäköiset, koiras on kooltaan hieman suurempi. Arka lintu, joka pakenee juoksemalla jo kaukaa. Laulaa pääasiassa hämärissä ja yöllä, laulaa myös lennossa.


title: Kaitanokkakiuru

text: Sekä vanhoilla että nuorilla kaitanokkakiuruilla on täydellinen sulkasato kesällä tai alkusyksyllä, jonka jälkeen niitä ei voi määrittää iälleen.


title: Kaitanokkakiuru

text: Kaitanokkakiuru on globaalisti harvinainen ja uhanalainen lintulaji, sillä se esiintyy vain Espanjassa ja paikoin Etelä-Ranskassa sekä Pohjois-Afrikassa. Maailman populaatio on kooltaan 13 600–20 000 yksilöä, joista Espanjassa pesii noin 1 900 paria ja Marokossa 2 000–3 000 paria. Laji on paikkalintu, eikä sitä ole tavattu Suomessa.


title: Kaitanokkakiuru

text: Kuivat aromaiset ruohomaat sekä alavilla mailla että vuoristossa.


title: Kaitanokkakiuru

text: Pesintä tunnetaan puutteellisesti. Pesä on maassa pensaan, mättään tai kiven suojassa. Munia on tavallisimmin 3, joskus 2 tai 4.


title: Kaitanokkakiuru

text: Kaitanokkakiuru syö sekä siemeniä että selkärangattomia. Se käyttää nokkaansa kuin tikka, kaivaen syötävää maasta.


title: Barry Pederson

text: Barry Alan Pederson (s. 13. maaliskuuta 1961 Big River, Saskatchewan) on kanadalainen entinen ammattilaisjääkiekkoilija, pelipaikaltaan keskushyökkääjä.


title: Barry Pederson

text: Ennen ammattilaisuraansa Pederson kiekkoili Victoria Cougarsissa juniorisarja WHL:ssä. Hän oli kahdella kaudella kolmesta täydestä Cougarsin paras pistemies, 1979–1980 140:llä tehopisteellä (52 maalia ja 88 syöttöpistettä), jotka hän keräsi 72:ssa runkosarjaottelussa, ja 1980–1981 147:llä tehopisteellä (65 maalia ja 85 syöttöpistettä), jotka syntyivät 55:ssä runkosarjaottelussa. WHL:n pistepörssissä hän sijoittui molemmilla kausilla kolmanneksi. Vuonna 1980 Pederson valittiin liigan toiseen tähdistökentälliseen ja vuonna 1981 ensimmäiseen tähdistökentälliseen.


title: Barry Pederson

text: Pederson sai NHL-varauksen, kun Boston Bruins varasi hänet numerolla 18 ensimmäisellä kierroksella. Hän pelasi ensimmäiset NHL-ottelunsa jo samana syksynä, mutta palasi yhdeksän ottelun jälkeen WHL:ään. Pedersonin ensimmäinen täysi NHL-kausi oli kausi . Hän keräsi tulokaskaudellaan 80:ssä runkosarjaottelussa 92 tehopistettä, 44 maalia ja 48 syöttöpistettä, joilla sijoittui Bruinsin sisäisessä pistepörssissä toiseksi Rick Middletonin jälkeen. Kahdella seuraavalla kaudella Pederson ylitti molemmilla sadan tehopisteen rajan ja oli molemmilla seuransa paras pistemies ja eniten syöttöpisteitä kerännyt pelaaja. Kaudella hän teki 77:ssä runkosarjaottelussa tehot 46 maalia ja 61 syöttöpistettä, yhteensä 107 tehopistettä, sijoittuen NHL:n piste- ja syöttöpörsseissä sijalle kuusi, ja hän sijoittui liigan pistepörssissä kuudenneksi ja syöttöpörssissä kolmanneksi tehtyään 80:ssä runkosarjaottelussa 116 tehopistettä, 39 maalia ja 77 syöttöpistettä. Pederson jatkoi Bruinsissa vielä kaudet ja , joista ensiksi mainittu jäi häneltä kesken vain 22:n ottelun jälkeen tammikuussa 1985 tehdyn kasvainleikkauksen ja sitä seuranneen toipumisajan vuoksi. Hänet valittiin Bruins-vuosinaan kahdesti un, vuosina 1983 ja 1984.


title: Barry Pederson

text: Kesäkuussa 1986 Pederson siirtyi Vancouver Canucksiin pelaajakaupassa, jossa Bruins sai vaihdossa Cam Neelyn ja ensimmäisen kierroksen varausvuoron . Canucksissa hän pelasi kolme täyttä kautta ja osan kaudesta . Kaudella Pederson oli Canucksin toiseksi paras pistemies Tony Tantin jälkeen ja seuran sisäisen syöttöpörssin kärkinimi tehtyään 79:ssä runkosarjaottelussa tehot 24 maalia ja 52 syöttöpistettä, ja seuransa kolmanneksi paras pistemies sekä jälleen sisäisen syöttöpörssin kärkinimi tehtyään 76:ssa ottelussa tehot 19 maalia ja 52 syöttöpistettä. Kolmen Canucks-kauden jälkeen Pederson siirtyi kesken kauden 1989–1990 Pittsburgh Penguinsiin kuuden pelaajan kaupassa, jossa Penguins sai hänen lisäkseen Tony Tantin sekä Rod Buskasin, ja jossa Canucks sai Dave Capuanon, Andrew McBainin ja Dan Quinnin. Penguinsia edustaessaan hän sai vuonna 1991 nimensä Stanley Cup -pokaaliin, vaikkei pelannutkaan tuolloin yhtään pudotuspeliottelua. Hän oli pelannut kauden aikana kuitenkin riittävän monessa runkosarjaottelussa.


title: Barry Pederson

text: Viimeisillä NHL-kausillaan Pederson ei päässyt enää lähelle samanlaisia pistemääriä kuin aikaisempina pelivuosinaan. Syksyllä 1991 hän teki vapaana agenttina sopimuksen Hartford Whalersin kanssa, jossa pelasi kuitenkin vain viisi runkosarjaottelua, joiden jälkeen siirtyi takaisin Boston Bruinsiin. Hän pelasi Bruinsissa kaudella 32 NHL-ottelua ennen kuin lähetettiin keväällä 1992 ensimmäistä kertaa urallaan farmisarjaan. Pederson pelasi uransa viimeiset ottelut ammattilaistasolla Maine Marinersissa AHL-liigassa. Hän lopetti pelaajauransa vuonna 1992.


title: Barry Pederson

text: Pederson pelasi 12 kautta kestäneellä NHL-urallaan 701 runkosarjaottelua, joissa teki 654 tehopistettä, 238 maalia ja 416 maaliin johtanutta syöttöä. Pudotuspeliotteluja hän pelasi 34, joissa teki 52 tehopistettä, 22 maalia ja 30 syöttöpistettä.


title: Barry Pederson

text: Pederson edusti urallaan maataan kerran jääkiekon maailmanmestaruuskilpailuissa, vuonna 1987, jolloin Kanada sijoittui turnauksessa neljänneksi. Hän pelasi tuossa turnauksessa kymmenen ottelua, joissa teki viisi tehopistettä, kaksi maalia ja kolme syöttöpistettä.


title: Barry Pederson

text: Jääkiekkouransa jälkeen Pederson on toiminut muun muassa jääkiekkokommentaattorina Boston Bruinsin otteluissa sekä radiossa että televisiossa. Pederson on naimisissa Patricia ”Patty” Pedersonin kanssa, jonka kanssa hänellä on kaksi lasta, nimiltään Benjamin ja Tatum.


title: Tuotannonohjaus

text: Tuotannonohjaus on menetelmä, jolla yritys pyrkii ohjaamaan tuotantoa, jotta se pystyisi täyttämään tilattujen tuotteiden valmistamisen vaatimukset laadusta, määrästä ja toimitusajasta. Tuotannon ohjaukseen on perinteisesti kuulunut tuotannon ajoitus, varastojen valvonta ja tuotantokapasiteetin tehokas hyödyntäminen. Nykyään tuotannonohjaukseen sisällytetään koko toimitusketjun kustannusten ja laadun hallinta, sekä tavaravirtojen lisäksi myös informaatiovirrat. Tuotannonohjauksen tehtävänä on toteuttaa yrityksen valitsemaa tuotantostrategiaa.


title: Tuotannonohjaus

text: Tuotannonohjausta on tehty jo ennen tietokoneita, mutta käytännössä nykyinen tuotannonohjaus on hyvin pitkälle tietojärjestelmien tukemaa. Alussa materiaalinhallinta perustui lähinnä tilauspisteeseen, ja ajatukseen pitkistä tuotteiden elinkaarista ja siitä että kaikkea varastoidaan hieman asiakkaan ennustettavaa kysyntää vastaten.


title: Tuotannonohjaus

text: Historiallista syistä tuotannonohjaukseen liittyy monia hieman päällekkäisiä käsitteitä:


title: Tuotannonohjaus

text: ERP/MES-järjestelmät käytännössä ovat paljolti rekisteröiviä, tapahtumapohjaisia ohjelmistoja, joissa suunnittelumahdollisuudet ovat vähäisiä. Tämän vuoksi on olemassa erillisiä ohjelmia tai MES-ohjelmistoihin integroituja ohjelmistomoduuleita, joilla voidaan simuloida tuotantoa ja laskea "mitä jos" -tapauksia. Näistä ohjelmistoista käytetään englannin kielessä nimitystä "Advanced Planning and Scheduling", APS (katso edellä). Näitä käytetään tilausten valmistusjärjestyksen optimointiin. Tällaista optimointia on esimerkiksi se, että maalauslinjoilla tehdään ensin päivän kaikki valkoiset osat ja sitten vaihdetaan väriä asteittain tummempaan, koska silloin vaihdot ovat helpompia.


title: Tuotannonohjaus

text: Tietojärjestelmät ovat perinteisesti pohjautuneet työntöohjaukseen imuohjauksen sijasta. Työntöohjauksella tarkoitetaan sitä, että tuotteita valmistetaan ennusteen mukaan. Imuohjaus puolestaan perustuu toimitustilauksiin, jossa seuraava tuotantovaihe imee edelliseltä tuotantovaiheelta osakokonaisuuksia niiden kulutukseen perustuen. Ohjaus etenee näin läpi koko tehtaan tuotantoprosessin, esimerkiksi kanban -menetelmän tai kahden laatikon -menetelmän avulla. Imuohjauksen avulla pyritään pienentämään varastoja ja yritykseen sitoutunutta vaihto-omaisuutta.


title: Tuotannonohjaus

text: Tietojärjestelmät ovat perinteisesti mallintaneet materiaalitarvetta takaisinlaskennan avulla, mikä tarkoittaa sitä että varastointikustannusten minimoimiseksi materiaali tilataan mahdollisimman myöhään, eli tuotanto ajoitettiin mahdollisimman myöhäiseen vaiheeseen (as late as possible), jolloin häiriöiden hallitsemiseen ei jätetty aikapuskuria, ja puskuri rakennettiin prosessiin tarpeettoman pitkillä läpimenoajoilla. Nykyisin suositellaan eteenpäin laskentaa, joka jättää myös pienen aikapuskurin häiriöiden varalle hyvän toimitusvarmuuden varmistamiseksi.


title: Tuotannonohjaus

text: Konepajatyyppisessä tuotannossa yksi osa saattaa käydä monissa valmistuspisteissä ja sillä saattaa olla monia vaihtoehtoisia reittejä. Tämä tekee optimoinnista ja ohjauksesta vaikeaa, minkä vuoksi tehtaissa toiminta jaetaan usein linjoiksi ja soluiksi, jotka tekevät jonkin tuotteen alusta loppuun. Näin ohjaus on helpompaa ja kapasiteetti saadaan paremmin käyttöön. Tällaisessa linjassa on usein pullonkaula, joka määrää koko linjan kapasiteetin. Pullonkaulaa voidaan käyttää avuksi helpottamaan tuotannonohjausta, koska silloin voidaan keskittyä siihen, että pullonkaula on aina kuormitettu. Pullonkaulan kuormitus pyritään varmistamaan muun muassa juuri pullonkaulan eteen sijoitetulla pienellä osien välivarastoinnilla. Rajoitteisiin (esimerkiksi pullonkaulaan) liittyvää ohjausperiaatetta käsitellään kapeikkoajattelussa. Pullonkaulat saattavat tehtaassa siirtyä, mikä tekee ohjauksesta haasteellista - tämän vuoksi usein systeemin yksi rajoite (esimerkiksi pullonkaula) valitaan ohjauspisteeksi, jonka mukaan tuotanto ajoitetaan. Itse asiassa pullonkaulan siirtäminen (esimerkiksi kapasiteettia nostamalla tai asetusaikoja lyhentämällä tai sarjakokoja pienentämällä) onkin yksi prosessinkehittämisen ja TOC-ajattelun tavoitteita.


title: Tuotannonohjaus

text: Edellä mainittiin ERP/MES -järjestelmiin integroitavista ohjelmistomoduuleista. APS (Advanced Planning & Scheduling)-järjestelmät on kehitetty täydentämään ERP-järjestelmiä ja MES-järjestelmiä tuotannonsuunnittelun osalta. Suomenkielessä puhutaan usein hienokuormitusohjelmistoista tai vain tuotannonsuunnitteluohjelmistoista. ERP-järjestelmien OLTP (On-Line Transaction Processing)-tyyppinen teknologia, kuten edellä on todettu, edellyttää muutosten tallentamista kovalevylle. APS -järjestelmät taas hyödyntävät välimuistia ja ovat siten nopeita. Niissä suunnittelu tapahtuukin omassa tietokannassaan off-line tilassa. APS-järjestelmät ovat yleistymässä ja ne korvaavatkin tyypillisesti tuotannonsuunnittelun excel-sovellukset. APS -järjestelmistä kehittyneimmät mahdollistavat koko tuotantoketjun aikatauluttamisen ja muutosten hallinnan. APS-järjestelmien uusi sukupolvi hyödyntää hienokuormituksessa avustavaa tekoälyä. Edellä kuvattu MES-järjestelmä tuottaa APS-järjestelmälle reaaliaikaista tietoa tuotannon tilasta mm. häiriöiden (esim. konerikot), työvuorosuunnittelun, vaiheaikojen, kappalemäärien ja varastotapahtumien muutosten osalta. MES-järjestelmän suurin hyöty saadaankin, kun järjestelmään integroidaan APS-järjestelmä. Näin voidaan jo etukäteen poistaa materiaalipuutteista, kiireellisyyksistä tai resurssihäiriöistä syntyviä ongelmia. Tuotannon yllättäviin ongelmiin reagointi on nykyään tehostunut, kun APS-järjestelmään kytketty tekoäly kykenee arvioimaan uuden työjärjestyksen nopeammin useallekin työpisteelle kerralla. Yrityksen tuottavuuden kannalta MES/APS-järjestelmillä lyhennetään läpimenoaikoja ja parannetaan toimitusvarmuutta.


title: Tuotannonohjaus

text: Yritysten tuotantotekniikka, tuote ja asiakaskunta määrää paljolti, voiko yritys toimia tilauspohjaisesti tai tekeekö se tuotteita varastoon. Puhtaasti tilauspohjaisen ja varastoon valmistamisen välissä on useita variaatioita.


title: Tuotannonohjaus

text: JIT-ajattelussa halutaan minimoida varastoja ja sen mukaan tuotteet valmistetaan siten, että toimituspäivästä aletaan laskea taaksepäin, koska valmistuksen pitäisi alkaa, jotta tuote on valmiina toimituspäivänä.


title: Tuotannonohjaus

text: Lean-ajattelussa pyritään tekemään tilauspohjainen tuotanto mahdolliseksi sarjakokoja pienentämällä, läpäisyaikoja lyhentämällä ja arvoa tuottamatonta aikaa prosessista poistamalla. Lean-ajattelu pyrkii optimoimaan koko arvoketjun kokonaiskustannuksia, ja siitä syystä yksittäisen yrityksen tuotannon tehokkuus ei ole sen tärkein tavoite. Tuotantoprosesseissa voi jopa 95% ajasta kulua arvoa tuottamattomiin toimintoihin, kuten varastoihin.


title: Tuotannonohjaus

text: Arvoa tuottamattomiksi toimintoihin on olemassa muistisääntö TIMWOOD (7 wastes of Lean).


title: Tuotannonohjaus

text: Lean-ajattelumallissa tuotannossa olevien työpisteiden uudelleen sijoittelu muodostaa yleensä ns. U-solun. Tässä uudessa Lean-solussa työvaiheet on tutkittu ja niiden kesto on mitattu tarkasti. Tarkoituksena on, että työvaiheet seuraavat toinen toisiaan ja niiden kestot ovat pitkälti samanlaiset. Tällä menetelmällä päästään myös helposti sarjakokoa pienentäviin projekteihin (single piece flow).


title: Tuotannonohjaus

text: U-solut rakennetaan usein läpivirtaushyllyistä. Näin solun työntekijä voi keskittyä tuotteiden valmistamiseen ja materiaalinkeräilijä () tuo yleensä työmääräimen mukaan tarvittavan määrän tuotteisiin tarvittavia komponentteja läpivirtaushyllyihin. Hyllyissä voi olla materiaalinkeräilijälle signaalina esim. kaksi-laatikko -järjestelmä: Kun ensimmäinen materiaalilaatikko tyhjenee, nostaa työntekijä sen sivuun, jolloin materiaalinkeräilijä tietää tuoda uuden laatikon läpivirtaushyllyyn.


title: Mikojan MiG-35

text: MiG-35 on MiG-29M OVT:n () vientimalli, joka on varustettu suihkuvirtauksen suuntauksella varustetuilla RD-33 OVT -moottoreilla. MiG-35 esiteltiin ensi kerran elokuussa 2005 MAKS-ilmailunäyttelyssa Moskovassa ja ulkomailla Aero India-2007 show’ssa. Koneessa on uusi viidennen sukupolven Žuk-AE AESA-tyypin () -tutka.


title: Mikojan MiG-35

text: MiG-35 kilpailee Intian ilmavoimien 4 miljardin dollarin 126 koneen tilauksesta yhdysvaltalaisia, ruotsalaista ja ranskalaista hävittäjää vastaan. Intialla on jo 16 MiG-29K/KUB -konetta lentotukialus INS Vikramadityalla.


title: Kankaantausta

text: Kankaantausta on kylä Kokemäellä. Se sijaitsee noin 10 kilometrin päässä kaupungin keskustasta Huittisiin johtavan "Ronkantien" varrella.


title: Kankaantausta

text: Alueella on toiminut kyläkauppa ja Kankaantaustan koulu, joka kuitenkin lakkautettiin vuonna 2005.


title: Kankaantausta

text: Kivikaudella 5000–4000 eaa. alueella oli varhaista asutusta, sillä ns. Litorinameren lahdet ulottuivat Kankaantaustaan asti. Kivikautista jäämistöä onkin seudulta löytynyt runsaasti. Pronssi- ja rautakauden tiedot ovat heikompia, tosin muutamia esineitä on siltäkin ajalta seudulta löydetty.


title: Kankaantausta

text: Alussa asutus keskittyi Kokemäenjoen varrelle joen toimiessa kuljetusreittinä. Teitä oli vähän ja nämäkin olivat osan vuotta huonokuntoisia. Alueen vanhimpia teitä oli Suurena postireittinä tunnettu Kokemäeltä Huittisten kautta Hämeenlinnaan kulkenut tie, joka oli jo merkitty Kustaa II Aadolfin aikaiseen karttaan. Tämän tien varteen Ronkankankaan Huittisten puoleista päätä ruvettiin kutsumaan Kankaantaksi, josta myöhemmin muodostui Kankaantausta. Varsinainen kirjatietoihin perustuva astus alkoi torpparikaudella. 1800-luvun alussa alueella oli ainakin yksi kirjoihin merkitty talo; Kangas Lauri, muu asutus oli pääasiassa torppareita.


title: David Knopfler

text: David Knopfler (s. 27. joulukuuta 1952 Glasgow) on skotlantilaissyntyinen englantilainen kitaristi, laulaja ja lauluntekijä. Hän soitti rytmikitaraa veljensä Mark Knopflerin johtamassa Dire Straits -yhtyeessä sen ensimmäisellä kolmella albumilla ja aloitti vuoden 1980 jälkeen soolouran.


title: David Knopfler

text: David Knopfler syntyi Glasgow’ssa Skotlannissa 27. joulukuuta 1952 ja kasvoi Newcastlessa Englannissa. Hän kävi Bristolin teknillistä yliopistoa ja työskenteli sen jälkeen sosiaalityöntekijänä Lontoossa. Siellä hän perusti isoveljensä Mark Knopflerin ja kämppäkaverinsa John Illsleyn kanssa Dire Straits -yhtyeen. David soitti yhtyeessä rytmikitaraa sen kahdella ensimmäisellä albumilla "Dire Straits" (1978) ja "Communiqué" (1979). Hän soitti myös kolmannella albumilla "Making Movies" (1980) mutta jätti yhtyeen ennen albumin ilmestymistä, eikä hänen nimeään ole mainittu albumin tekijätiedoissa. Knopfler oli vuonna 1978 äänitetyn ja 1995 julkaistun Dire Straitsin livealbumin kappaleen ”What’s the Matter Baby?” toinen kirjoittajista.


title: David Knopfler

text: David Knopflerin esikoisalbumi "Release" ilmestyi vuonna 1983. Albumilla on hänen itsensä kirjoittamia kappaleita, ja sillä vierailevat myös Dire Straitsin Mark Knopfler ja John Illsley. Knopfler julkaisi 1980-luvulla myös albumit "Behind the Lines" (1985), "Cut the Wire" (1986) ja "Lips Against the Steel" (1988). Hän kirjoitti lisäksi musiikkia teatteriin ja televisioelokuviin.


title: David Knopfler

text: 1990-luvulla Knopfler julkaisi albumit "Lifelines" (1991), "The Giver" (1993) ja "Small Mercies" (1995). Hänen albuminsa saivat kriitikoilta kiitosta mutta eivät nostaneet häntä kovinkaan tunnetuksi. 2000-luvulla Knopfler julkaisi albumit "Wishbones" (2001), "Ship of Dreams" (2004) ja "Songs of the Siren" (2006) sekä runokirjan "Blood Stones and Rhythmic Beasts" (2005).


title: Head Music

text: Head Music on brittiläisen Suede-nimisen yhtyeen neljäs levy. Se julkaistiin 3. toukokuuta 1999. Levy-yhtiö oli Nude Records ja levyn tuottajina olivat Steve Osborne ja Bruce Lampcov.


title: Diplo

text: Diplo (oikealta nimeltään Thomas Wesley Pentz, s. 10. marraskuuta 1978 Tupelo, Mississippi) on yhdysvaltalainen Los Angelesissa toimiva DJ, tuottaja, rap-muusikko ja lauluntekijä. Hän perusti ja johtaa levy-yhtiö Mad Decent:iä ja osallistui voittoa tavoittelemattoman Heaps Decent organisaation perustamiseen. Hän on myös työskennellyt opettajana Philadelphiassa. Diplo on jäsenenä elektronisessa dancehall-yhtyeessä Major Lazerissa.


title: Diplo

text: Julkisuuteen nousun aikoihin Diplo työskenteli brittiläisen muusikon M.I.A.:n kanssa, jonka sanotaankin luoneen hänelle näkyvyyttä. Myöhemmin Diplo ja toinen M.I.A.N musiikkia tuottanut Switch perustivat dancehall-yhtyeen Major Lazerin. Sittemmin Diplo on tuottanut ja tehnyt mixtapeja tunnettujen nimien kuten Beyoncén, No Doubtin, Justin Bieberin, Usherin, Snoop Lionin, G-Dragonin kanssa.


title: Diplo

text: Diplon alias, lyhennelmä "Diplodocus", juontaa hänen lapsuudestaan, jolloin hän oli kiinnostunut dinosauruksista.


title: Majid Abdullah

text: Majid Ahmad Abdullah Muhammad (s. 1. marraskuuta 1959 Jedda) on saudiarabialainen entinen jalkapalloilija.


title: Majid Abdullah

text: Abdullah pelasi koko uransa Al-Nasrissa ja Saudi-Arabian jalkapallomaajoukkueessa. Hän on molempien kaikkien aikojen paras maalintekijä, seurajoukkueessa maaleja syntyi uran aikana 324 ja maajoukkueessa 139 ottelussa 67. Ystävyysottelutkin huomioiden hänen maajoukkue-ennätyksensä on kuitenkin peräti 209 maalia.


title: Majid Abdullah

text: Abdullah pelasi myös jalkapallon maailmanmestaruuskilpailuissa 1994, lopettaen vuonna 1978 alkaneen maajoukkueuransa turnaukseen.


title: Banksy

text: Banksy (s. 1978 tai 1974 Bristol) on kansainvälisesti tunnettu, anonyyminä esiintyvä englantilainen taiteilija, joka on tehnyt graffiteja, maalauksia, installaatioita ja piirustuksia sekä yhdistänyt töitään erilaisiin provosoiviin tempauksiin. Hänen työnsä ovat luonteeltaan usein poliittisia tai humoristisia. Banksyn omaleimaisella sapluunatekniikalla tehtyjä maalauksia on nähty Lontoossa ja monissa muissa kaupungeissa eri puolilla maailmaa. Hän on julkaissut teoksistaan myös kirjoja. Banksy asuu Bristolissa Lounais-Englannissa.


title: Banksy

text: Graffitien maalaaminen luvatta julkisille paikoille on Englannissa erityispykälin määritelty rikos. Siksi Banksy on etsintäkuulutettu, eikä hän ole voinut osallistua näyttelyidensä avajaisiin. Banksya onkin usein nimitetty ”sissitaiteilijaksi” ja ”taideterroristiksi”.


title: Banksy

text: Banksy aloitti vapaalla kädellä maalaavana graffititaiteilijana. Myöhemmin hän ryhtyi tekemään kaavaimella tehtyjä kuvia eli käytti erilaisia muotteja sekä sapluunoita, koska siten tekemiseen ei kulunut niin paljon aikaa. Hän sanoo päättäneensä siirtyä sapluunoiden käyttöön ollessaan kerran poliisia piilossa maansiirtoauton alla ja nähtyään samantyyppisellä tekniikalla maalatun tekstin auton bensiinitankin pohjassa. Joissakin teoksissa hän käyttää trompe l'oeil -tekniikkaa.


title: Banksy

text: Banksyn työt ovat huomiota herättäviä ja humoristisia. Niiden yhteydessä on toisinaan erilaisia iskulauseita. Töiden viesti on yleensä sodan, kapitalismin ja yhteiskuntajärjestelmän vastainen ja vapautta puolustava. Töiden aiheina ovat eläimet (kuten apinat ja rotat), poliisit, sotilaat, lapset ja vanhukset. Banksy tekee myös tarroja ("Neighbourhood Watch" eli "Tarkkaile naapuriasi") sekä erilaisia veistoksia (”murhattu puhelinkoppi”). Hän on tehnyt kansikuvan Blurin "Think Tank" -albumiin.


title: Banksy

text:
Banksyn oman lausunnon mukaan hän pitää linja-autopysäkkejä kiinnostavampina ja hyödyllisempinä paikkoina taiteelle kuin museoita. Hänen mukaansa graffitilla on enemmän mahdollisuuksia merkitä jotain ja muuttaa asioita kuin millään sisätiloissa olevalla. Banksyn mukaan graffiti on aloittanut vallankumouksia, lopettanut sotia, ja toiminut niiden ihmisten äänenä, joita ei muuten kuunnella.
Banksy on tuottanut yhteiskuntaa ja yritysmaailmaa arvostelevia maalauksia tekemällä muunnelmia ja pastisseja tunnettujen taiteilijoiden teoksista. Hän on esimerkiksi lisännyt Claude Monet'n "Lummelampeen" kadulta löytyneitä roskia ja ostoskärryt kellumaan veteen. Hän muunsi Edward Hopperin "Nighthawks"-teoksen niin, että yökahvilassa istuvat hahmot näyttävät katsovan Union Jack -alushousuihin pukeutunutta englantilaista jalkapallohuligaania, joka on juuri heittänyt jonkin esineen kahvilan ikkunasta sisään. Nämä öljymaalaukset olivat esillä kaksitoista päivää kestäneessä näyttelyssä Lontoon Westbourne Grovessa vuonna 2005.


title: Banksy

text: Banksy piti vuonna 2006 Los Angelesissa näyttelyn ”Juuri ja juuri laillista”, jota mainostettiin ”kolmen päivän vandalisoituna varastofantasiana”. Hänen teoksiaan on nähty muun muassa Alfonso Cuarónin ohjaamassa elokuvassa "Ihmisen pojat" (2006) ja elokuvassa "Shoot 'Em Up" (2007). Vuonna 2010 sai ensi-iltansa Banksyn ensimmäinen elokuva "Exit Through the Gift Shop". Elokuva kertoo katutaiteilijoista näennäisen dokumentaarisesti ja piikittelee menestystarinoita etsivää taideyleisöä. Los Angelesissa järjestettävän Oscar-gaalan alla Banksy teki ainakin kolme uutta graffittia kaupungissa.